recursal/SuperWikiNEXT-32B huggingface dataset:
1930年代嘅純純
標住「純純」個名嘅《望春風》原版唱片，古倫美亞唱片出版
由純純演唱，1934年發表嘅《雨夜花》歌單
**純純**（1914年—1943年1月8號），本名**劉清香**，係台灣嘅臺灣話流行曲歌手。

簡歷
--

### 早年生活

純純喺日本大正3年（西元1914年）出世。佢出身清貧，父母開麵攤維生，13歲嗰陣從公學校輟學，加入歌仔戲戲班學戲。

### 職業生涯

佢係1930年代到1940年代活躍，佢唱咗好多喺嗰陣啱啱出嘅臺灣話同日文流行歌，例如《望春風》、《雨夜花》、《月夜愁》同《桃花泣血記》；其中《桃花泣血記》呢隻曲喺臺灣是用嚟為同名嘅上海電影打廣告，並被英文譯做「The Peach Girl」。

音樂作品
----

唱片
* 1932年

* 《**桃花泣血記**》

作曲：王雲峰
作詞：詹天馬
出版公司：古倫美亞唱片
* 《**愛玉自嘆**》

作曲：王文龍
作詞：梁松林
出版公司：古倫美亞唱片
* 1933年

* 《**跳舞時代**》

作曲：鄧雨賢
作詞：陳君玉
出版公司：古倫美亞唱片
* 《**望春風**》

作曲：鄧雨賢
作詞：李臨秋
出版公司：古倫美亞唱片
* 《**雨夜花**》

作曲：鄧雨賢
作詞：周添旺
出版公司：古倫美亞唱片
* 《**倡門賢母**》

作曲：蘇桐
作詞：李臨秋
出版公司：古倫美亞唱片
* 1934年

* 《**滿面春風**》

作曲：鄧雨賢
作詞：周添旺
合唱：愛愛
出版公司：古倫美亞唱片
* 《**江上月影**》

作曲：鄧雨賢
作詞：周添旺
出版公司：古倫美亞唱片
* 1935年

* 《**我愛你**》

作曲：鄧雨賢
作詞：李臨秋
出版公司：古倫美亞唱片
* 《**想要彈像調**》

作曲：鄧雨賢
作詞：陳君玉
出版公司：古倫美亞唱片
* 1937年

* 《**送君曲**》

作曲：姚讚福
作詞：李臨秋
出版公司：台灣日東唱片
* 《**夜半大稻埕**》

作曲：姚讚福
作詞：陳君玉
出版公司：古倫美亞唱片
* 1938年

* 《**四季紅**》

作曲：鄧雨賢
作詞：李臨秋
合唱：豔豔
出版公司：台灣日東唱片
* 《**慰問袋**》

作曲：鄧雨賢
作詞：李臨秋
出版公司：台灣日東唱片
* 1940年

* 《**南國花譜**》

作曲：鄧雨賢
作詞：周添旺
合唱：愛愛
出版公司：古倫美亞唱片
* 年份不詳

* 《**不願煞**》

作曲：姚讚福
作詞：李臨秋
出版公司：台灣日東唱片
* 《**月給日**》

作曲：姚讚福
作詞：李臨秋
合唱：黎明美
出版公司：台灣日東唱片
* 《**賣花娘**》

作曲：尤生發
作詞：陳君玉
出版公司：台灣日東唱片
* 《**姊妹愛**》

作曲：姚讚福
作詞：遊吟
合唱：鈴鈴
出版公司：台灣日東唱片
* 《**廣東夜曲**》

作曲：鄧雨賢
作詞：遊吟
出版公司：台灣日東唱片

參考
--

### 書

* 各校教授; 呂鈺芬; 徐玫玲; 溫秋菊; 顏綠芬; 賴淑惠 (2008-11-15) [2008]. 陳郁秀（總策劃） (編). 《《臺灣音樂百科辭書》》. 《中華民國文化建設委員會、國家文化總會、財團法人白鷺鷥文教基金會》. 遠流. ISBN 978-957-326-395-1. `{{cite book}}`: Unknown parameter `|editorlink=` ignored (`|editor-link=` suggested) (help)

### 引用

1. 1 2 3  各校教授 2008, pp. 876-877
2. 1 2 3  郭麗娟 (2001-06-01). 〈台灣第一代女歌星 純純　桃花泣血的一生〉. 《《新台灣新聞週刊》第271期》 (中文). 本土文化事業有限公司. 原著喺2016-04-19歸檔. 喺2016-04-09搵到.
3. 1 2  〈純純桃花泣血的一生〉. 原著喺2008-10-26歸檔. 喺2008-08-17搵到.
4. ↑  各校教授 2008, pp. 1066-1077

出面網頁
----

|  |  |
| --- | --- |
|  | 維基同享有多媒體嘅嘢：**Sunsun** |

* 生平介紹
迴旋處
英國布里斯托（Bristol）嘅一個迴旋處
**迴旋處**（英文：Roundabout，或者叫**圓形地**）係路一種。佢多數形係打個圈咁，中間留塊圓形地唔畀車入，車就響圓外邊行。迴旋處駁咗三條，或者再多啲嘅路嘅路口。車到咗迴旋處路口，會停低，等圈來緊嘅車走咗，先至行。好處係可以唔使用紅綠燈，都可以控制到路口交通，另外亦唔使車等太耐，就可以轉去其他路口，因為只要一但進入迴旋處，一定可以好暢順咁離開迴旋處。

之不過，如果車太多，就會要排隊進入迴旋處。而高速公路因為車速要高，通常都好少有迴旋處，避免車速減慢排隊。所以高速公路嘅迴旋處，通常係用喺出口嘅交匯處。

中間圓形地有大有細，有啲只係馬路油咗個圓，有啲用來做綠化地帶，有啲大到用來起屋。但其實比較正確嘅係中間唔可以放會遮擋視線嘅嘢，喺呢個原則下想種花種草都得。

史
-

全世界第一個迴旋處就係1901年設喺法國巴黎凱旋門[未記出處或冇根據]。而英國嘅迴旋處喺五年之後喺萊奇沃思田園城市（英文：Letchworth），原本攞嚟做行人安全島 。

攷
-

1. ↑  BBC News. "Roundabout Magic". 喺2007-05-13搵到.
2. ↑  Letchworth Garden City Heritage Foundation. "Sign of the Times". 原著喺2006-10-16歸檔. 喺2006-12-14搵到.
**莊母**（粵拼：zong1 mou5；中古漢語拼音：**cr**iang），係中古漢語聲母，屬齒音中嘅正齒音，屬莊組，係全清聲母。喺後世佢同章母合流成照母，因爲莊母字喺韻圖二等，所以佢又叫**照二**（ziu3 ji6）。

擬音
--

學界對莊母嘅擬音分兩派，一派擬成捲脷音，擬成/ʈʂ/，一派擬成舌葉音，擬成/t͡ʃ/。

上古來源
----

對上古音嘅研究，有個定論叫照二歸精，意思係話莊母來源自精母，喺上古音佢係/t͡s/噉樣嘅音，後來因爲介音因素，佢演變成捲脷或舌葉音。

喺粵語嘅演變
------

莊母喺粵語維持古音，對應嘅粵拼係z，聲調派陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 臻 | 責 | 莊 | 爭 | 債 | 鄒 | 阻 | 爪 | 皺 | 捉 |
| crin | crek | criang | creng | creh | criu | criox | craux | criuh | cruk |
| zeon1 | zaak3 | zong1 | zang1 | zaai3 | zau1 | zo2 | zaau2 | zau3 | zuk1 |

調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母。

對於可以區分平捲脷嘅粵語，莊母屬捲脷音，如吳川話，莊母發[t͡s]；梧州話，莊母發[t͡ɕ]。成個粵語，平捲分法係濟南型。

喺吳語嘅演變
------

莊母喺吳語歸入精母，對應嘅吳拼係ts。

喺普通話嘅演變
-------

莊母喺普通話大部分係捲脷音zh，少數字變成平脷音z。普通話嘅平捲分法係濟南型溝南京型。

喺日文嘅演變
------

無論吳音漢音，莊母都係讀さ行。

喺韓文嘅演變
------

大部分變成ㅈ，少部分變成ㅊ。

喺越南文嘅演變
-------

喺越南文莊母變成tr，派陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**迴文質數**係一個既係質數又係迴文數嘅整數。迴文質數同記數系統嘅進位制有關。最細嘅幾個十進制迴文質數係 （OEIS數列A002385）：

2, 3, 5, 7, 11, 101, 131, 151, 181, 191, 313, 353, 373, 383, 727, 757, 787, 797, 919, 929, 10301, 10501, 10601, 11311, …
除咗 11 之外，冇其佢嘅兩位或者四位迴文質數。如果考慮畀 11 整除嘅判斷方法，就可以推斷出任何雙數位嘅迴文數都可以俾 11 整除。所以，除咗 11 以外，所有迴文質數都係單數位。

目前唔知喺十進制係唔係有無限個迴文質數。已知最大嘅迴文質數為 10180004 + 248797842×1089998 + 1，由 Harvey Dubner 喺2007年搵到。

　　迴文質數：

　　---------------------2

　　-------------------30203

　　------------------133020331

　　----------------1713302033171

　　--------------12171330203317121

　　------------151217133020331712151

　　----------1815121713302033171215181

　　--------16181512171330203317121518161

　　------331618151217133020331712151816133

　　---9333161815121713302033171215181613339

　　11933316181512171330203317121518161333911

　　喺呢個金字塔上面，下面每一個素數都喺上質數嘅基礎上，前面同後面加兩位數。

喺二進制中，迴文質數包括梅森素數同費馬素數。最細嘅幾個二進制迴文質數係（OEIS數列A117697）、（OEIS數列A016041）：

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 二進制： | 11, | 101, | 111, | 10001, | 11111, | 1001001, | 1101011, | 1111111, | 100000001, | 100111001, | 110111011, | 10010101001, | … |
| 十進制： | 3, | 5, | 7, | 17, | 31, | 73, | 107, | 127, | 257, | 313, | 443, | 1193, | … |
|

  

十二進制（反轉 2 同反轉 3 代表 10 同 11）嘅迴文質數 ： 2, 3, 5, 7, Ɛ, 11, 111, 131, 141, 171, 181, 1Ɛ1, 535, 545, 565, 575, 585, 5Ɛ5, 727, 737, 747, 767, 797, Ɛ1Ɛ, Ɛ2Ɛ, Ɛ6Ɛ, ...

因為迷信嘅關係，迴文質數 1000000000000066600000000000001 叫貝芬格質數，貝芬格（Belphegor）即係西方地獄嘅七個王子之一。貝芬格質數中間有 666，兩邊都有十三個 0 同 1（因為 13 不祥嘅講法）。

參考文獻
----

* Chris Caldwell, *The Top Twenty: Palindrome*
* Paulo Ribenboim, *The New Book of Prime Number Records*
**伍子權**，香港親中派政治人物兼商界人士，中銀國際證券董事總經理，支持「愛國者治港」主張同埋北京未經諮詢或香港人同意而落實嘅「完善選舉制度」。

早年經歷
----

佢喺1973年隨家人前往加拿大溫哥華生活，喺接受央視訪問嘅時候曾經提到自己喺溫哥華嘅時候都已經心繫中國，去到1997年返回香港發展。

部分公職
----

* 香港網上經濟協會主席

選舉經歷
----

喺2021年9月，佢當選成為香港特别行政區選舉委員會金融服務界委員。之後佢喺李家超無提政綱嘅情況下，有份提名李家超參與2022年香港行政長官選舉。

爭議
--

佢曾經喺2021年4月，有份散播亞洲金融風暴北京救港謠言，喺央視新聞訪問入面，指當時係北京救港。但事實係，當時香港只係動用自己嘅外匯儲備，唔涉及中共嘅資源或者官員。

參考
--

1. ↑  香港01, 香港選舉委員會 2021 專頁 |. 〈選委會選舉 2021 | 候選人資料：伍子權 | 香港01〉. 《香港選舉委員會 2021 專頁》. 喺2022-08-13搵到.
2. 1 2  〈香港故事丨回國發展的金融人士伍子權：跟着國家走，我們不會迷失方向〉. *huacheng.gz-cmc.com* (英文). 2021-04-03. 喺2022-09-03搵到.
3. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
4. ↑  〈一文看清李家超786張提名〉. 《信報網站 hkej.com》. 喺2022-09-02搵到.
5. ↑  〈香港故事丨回國發展的金融人士伍子權：跟着國家走，我們不會迷失方向〉. *huacheng.gz-cmc.com* (英文). 2021-04-03. 喺2022-09-03搵到.
**實政圓桌**（英語：Roundtable），係香港嘅商界親中派政團，喺2017年5月7號成立，由田北辰同六個新界西區議員喺退出新民黨之後創立，行溫和親中路線。

歷史
--

2016年立法會選舉之後，當時有新聞指田北辰（時任公民力量榮譽主席）同葉劉淑儀兩人不和，甚至話田北辰會等埋葉太選完特首之後就走，後來葉劉宣佈參選特首，但係不論民望定係選委嘅支持度都係咁低，最後佢喺2017年3月退出選舉。

喺2017年4月，田北辰終於同其他六個區議員退出新民黨，到5月，佢哋就搞咗實政圓桌出嚟。

2019年嘅區議會選舉，係實政圓桌創立以嚟第一場選舉，佢哋派12人出嚟選，但係有啲區其實同民建聯同新民黨「撞區」，喺香港修例風波仍未平息之下，實政圓桌輸淨2席（蘇嘉雯、徐曉杰成功冧莊），田北辰自己都畀政治素人劉卓裕打落馬，不過呢個成績已經好過舊東家新民黨（新民黨、公民力量喺呢場選舉全軍覆沒）。

到2020年6月，蘇嘉雯退出咗實政圓桌，投向何君堯新界大聯盟陣營，區議員得返徐曉杰一個。

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |
實惠新都城分舖
File:Pricerite 2010.jpg實惠標誌（2010年-2014年）
File:Pricerite.jpg實惠標誌（2003年-2009年）
實惠MegaBox店
實惠黃大仙中心分舖
實惠西九龍中心分舖
**實惠**係香港一間大型家庭用品連鎖店，主要賣傢俬、日用品同電器，而家佢哋喺香港有28間分店同約800名全職、兼職員工。總部位於九龍灣Manhattan Place。

由於佢哋長期喺親中陣營無綫電視嗰度落廣告，所以有啲泛民主派黃色經濟圈支持者將實惠同旗下嘅家匠TMF視為藍店。

歷史
--

實惠喺1986年開業，母公司實惠集團喺2001年3月被時富投資集團收購，並喺2005年7月改名為時惠環球。最初嘅標誌係屋型。時惠環球嘅母公司係時富集團（並以「時富投資」做控股公司）。

2020年2月，喺武漢肺炎香港疫情影響下，佢哋表示為咗控制成本，已經裁減10%分店人手，而後勤員工喺2月至5月間實行放無薪假，旗下4間分店亦已停業，並考慮即將到期嘅8間分店會唔會續租。

部份社會責任工作
--------

2005年10月，實惠聯同香港基督教服務處同埋香港建築師學會（三思數碼贊助）推動「築動．社群」計劃，幫助貧窮家庭進行室內維修同埋添置家具。

宣傳工作
----

佢哋曾經請過林曉峰、林嘉欣、王菀之同埋黃山怡幫手賣廣告，近年就搵咗（被指係泛民主派支持者嘅）李佳芯。

參考
--

1. ↑  〈【每周介紹 #TVB 廣告商@ 29 Nov - 5 Dec】〉. *Facebook* (英文). 喺2021-11-29搵到.`{{cite web}}`: CS1 maint: url-status (link)
2. ↑  〈實惠集團2005年7月股東特別大會通告〉 (PDF). 原著 (PDF)喺2007-09-30歸檔. 喺2007-03-13搵到.
3. ↑  〈CASH 公司概覽〉 (香港中文). 原先內容歸檔喺2008-09-06. 喺2008-09-09搵到. `{{cite web}}`: Cite has empty unknown parameter: `|deadurl=` (help)
4. ↑  〈實惠4間分店停業擬裁10%人手 員工放無薪假管理層減薪〉. 《頭條日報》. 2020-02-16. 原著喺2020-02-17歸檔. 喺2020-02-17搵到.
5. ↑  團體協助貧窮家庭室內維修　窮青年望獲碌架床 互聯網檔案館嘅歸檔，歸檔日期2008年4月21號，.，蘋果日報 (香港)，2005年10月31號

出面網頁
----

* 家匠
* 家匠TMF - 訂造傢俬專家 Facebook Page


|  |  |
| --- | --- |
| Stub icon | 呢篇零售舖頭文係楔位文。歡迎幫維基百科擴寫佢。睇 • 論 • 改 • 歷 |
**半島電視台**（阿拉伯文：الجزيرة‎，羅馬拼音：al-jazīrah；英文：Al Jazeera；意思係指「島」或者「半島」，係指阿拉伯半島）一間以卡塔爾首都多哈為基地嘅國際電視媒體，佢喺1996年開播，由卡達王室（英文：House of Thani）出資嘅半島媒體集團（英文：Al Jazeera Media Network）擁有。除咗阿拉伯語之外，同時亦以英語、土耳其語等多種語言，向全球播出以新聞為中心嘅電話節目。

半島電視台地處阿拉伯世界，喺新聞報道方面有唔同嘅視角，佢喺節目入面開創性引入電話採訪，電視論戰等節目，尤其喺九一一事件之後，佢多次率先播放拉登同其他基地組織領導人嘅錄像聲明，引起咗全世界廣泛關注。

除咗新聞頻道，半島電視台仲開設有幾個專門嘅頻道，包括體育頻道組合，公共政務頻道同細路頻道等。半島電視台喺2015年開通中國區嘅業務，包括官方新浪微博同埋微信公眾號。半島電視台另外擁有一個英文、阿拉伯雙語嘅官方網站。喺半島電視台任職嘅記者都嚟自各個阿拉伯國家。半島電視台一共有60幾位記者、200幾位技術人員，全球一共有25個記者站。由於播出範圍遍及全球，令到半島電視台被認為係世界影響力最大嘅阿拉伯媒體。

2021年5月15號，以色列軍隊發射飛彈轟炸加沙地帶，摧毀咗美聯社同半島電視台嘅媒體辦公大樓，好彩外媒喺空襲前接獲消息迅速撤離，未造任何成人員傷亡。

參考
--

1. ↑  Whitaker, Brian (7 February 2003). "Battle station". *The Guardian*. London. 原先內容歸檔喺2013-05-20. 喺26 August 2011搵到.
2. ↑  Sec. of State Hillary Clinton: Al Jazeera is ‘Real News’, U.S. Losing ‘Information War’. *ABC*. 2011-03-02. 原著喺2017-03-01歸檔. 喺2016-09-08搵到. `{{cite news}}`: Invalid `|script-title=`: unknown language code (help)
**TVBuddy**係電視廣播有限公司（無綫電視）嘅吉祥物。無綫官方話，tvbuddy嘅「任務」有四個：「帶啲歡喜畀大家」、「宣傳無綫電視啲節目」、「講高清電視嘅發展」、「宣揚2008年北京奧運」。

歷史
--

TVBuddy第一次見到係喺2007年1月29號無綫電視嘅新年宣傳片《盛世連年》；獨立宣傳片就喺2007年3月9號正式推出，並且由TVbeople張景淳唱出主題曲。除咗宣傳片以外，無綫電視亦都係咁為tvbuddy推出公仔、T恤、手袋嘅相關產品。

2008年3月23號，為咗宣傳2008年北京奧運，無綫電視同商場EMAX合作，喺佢頂層設立全香港唯一嘅巨型TVBuddy充氣模型。該模型高逾60呎，製作費超過100萬港紙，用特製物料整嘅，而大型網架同埋繩索就負責鞏固同穩定模型，以符合安全規則。tvbuddy模型亦都會加入旅遊事務署嘅幻彩詠香江，EMax會喺模型兩旁加裝射燈照明，令市民喺夜晚欣賞幻彩詠香江時亦都可以清楚咁睇到巨型TVBuddy。

2008年11月，配合無綫41周年台慶，喺畫面右下角顯示用來表示節目係用高清技術製作的「hd」標誌加入tvbuddy動畫，一直沿用到2012年12月。2013年9月，TVBS20周年台慶，總部前擺咗「2013 邁向20」字樣嘅雕塑，左右各一隻tvbuddy模型，呢個係tvbuddy第一次出現喺TVBS台慶宣傳物。

* tvbuddy專車tvbuddy專車
* TVBS總部前嘅20周年台慶雕塑TVBS總部前嘅20周年台慶雕塑
* 同商場合作項目同商場合作項目

設計
--

tvbuddy冇歲數同性別，線條簡單，面部係電視廣播有限公司嘅公司標誌，頭上仲有兩條觸鬚。呢個角色成為電視廣播有限公司宣傳動畫人物。tvbuddy嘅設計師話剩係用咗15分鐘就搞掂。佢認為TVB係香港人熟悉嘅品牌，由TVB標誌嘅概念出發，構成而家嘅tvbuddy，希望畀到人親切的感覺。根據設定，tvbuddy係由2107年搭飛船來到而家嘅香港，幫TVB宣傳。第一輯長篇宣傳片入面，製作人特別印咗一本520期嘅未來《TVB周刊》做道具，而tvbuddy就係呢一本書嘅封面人物。喺08奧運倒數嘅宣傳片入面，tvbuddy面上面嘅藍綠紅橫間可以變成倒數計，顯示嗰日距離2008年夏季奧林匹克運動會開幕嘅日數。

* tvbuddy扭蛋機tvbuddy扭蛋機

攷
-

1. ↑  「Tvbuddy」嘅標誌寫法為細階「tvbuddy」。但係根據《TVB周刊》第507期封面和內文，大部分都係使用「TVBuddy」，可見兩者通用。
2. ↑  〈60呎巨型TVBuddy〉. 《信報財經新聞》. 信報財經新聞有限公司. 3/11/2008. pp. 理財投資 P38. `{{cite news}}`: Check date values in: `|date=` (help)
3. ↑
4. ↑  〈tvbuddy隆重登場〉. 《《TVB周刊》》. **507**: 48-49頁. 2007-03-13.

睇埋
--

* 大明猩
* 機頂俠
* tbBi
* Sound Bear
* tvb

出面網頁
----

* tvbuddy 官方網頁
廣福邨
**廣福邨**（Kwong Fuk Estate）係香港大埔一公共屋邨，響林村河同大埔河匯流同大埔海之間。廣福邨八棟樓1983年落成，全邨響大埔海填地之上。邨中間有**廣福邨商場**。

地理
--

廣福邨喺大埔新市鎮東側，林村河南岸，太埔河東岸。隔元洲仔公園到大埔海西岸。邨東南係已連地嘅元洲仔，西南係運頭角。

邨南有大埔公路，係南面入大埔市區主要道路，直入廣福道，而廣福邨亦由此而名。

廣福邨東南隔廣宏街係宏福苑。廣福邨同宏福苑自成一角，畀河與道隔開大埔新市鎮其他部份。

歷史
--

廣福邨所在，原為大埔海。運頭角同元洲仔係最近陸地。兩地之間，係大埔河口。英國1898年入主新界之後，1900年代起九廣鐵路同大埔公路。其中大埔公路近黃宜坳落山之後，起堤駁住元洲仔同運頭角，通去大埔太和市。

條堤令大埔河口積沙成地，河口推遠至元洲仔附近出海。之後大埔響香港政府規劃之下，變成大埔新市鎮，一方面大幅填海，另一方面改變河道，同時道路網路亦大幅改變。

因為堤外大埔海邊，大幅填地，大埔河改向北走，同受填地影響嘅林村河匯合再向東出海。1983年，呢笪地，起好廣福邨。同邨有中小學同社區會堂。

樓
-

廣福邨1983年起好，一共有八棟，其中**廣仁樓**同**廣惠樓**都係新舊型。而**廣禮樓** ，**廣義樓**，**廣祐樓**同**廣平樓**係雙塔型。同埋**廣智樓**同**廣崇樓**皆係Y2型。

出面網頁
----

* 〈房屋署廣福邨簡介〉.
**如果戰爭聽日嚟臨**，係蘇聯喺1938年編嘅一套劇，講蘇聯紅軍已經準備好面對敵人嘅侵略，可能暗示同預言納粹德國喺冇幾耐之後就會侵略佢哋，因為嗰陣政治局勢好唔穩定。結果喺1941年，納粹德國就真係侵略蘇聯。呢套劇有一首同名嘅主題曲。

主題曲
---

### 歌詞

#### 俄文版

Если завтра война, если враг нападет,  

Если темная сила нагрянет,  

Как один человек, весь советский народ  

За свободную Родину встанет.  

  

На земле, в небесах и на море  

Наш напев и могуч и суров:  

Если завтра война,  

Если завтра в поход,  

Будь сегодня к походу готов!  

Если завтра война,  

Если завтра в поход,  

Будь сегодня к походу готов!  

  

Если завтра война, всколыхнется страна  

От Кронштадта до Владивостовка.  

Всколыхнется страна, велика и сильна,  

И врага разобьем мы жестоко.  

  

На земле, в небесах и на море  

Наш напев и могуч и суров:  

Если завтра война,  

Если завтра в поход,  

Будь сегодня к походу готов!  

Если завтра война,  

Если завтра в поход,  

Будь сегодня к походу готов!  

  

Полетит самолет, застрочит пулемет,  

Загрохочут железные танки,  

И линкоры пойдут, и пехота пойдет,  

И помчатся лихие тачанки.  

  

На земле, в небесах и на море  

Наш напев и могуч и суров:  

Если завтра война,  

Если завтра в поход,  

Будь сегодня к походу готов!  

Если завтра война,  

Если завтра в поход,  

Будь сегодня к походу готов!  

  

Мы войны не хотим, но себя защитим,  

Оборону крепим мы недаром,  

И на вражьей земле мы врага разгромим  

Малой кровью, могучим ударом!  

  

На земле, в небесах и на море  

Наш напев и могуч и суров:  

Если завтра война,  

Если завтра в поход,  

Будь сегодня к походу готов!  

Если завтра война,  

Если завтра в поход,  

Будь сегодня к походу готов!  

  

В целом мире нигде нету силы такой,  

Чтобы нашу страну сокрушила, —  

С нами Сталин родной, и железной рукой  

Нас к победе ведет Ворошилов!  

  

На земле, в небесах и на море  

Наш напев и могуч и суров:  

Если завтра война,  

Если завтра в поход,  

Будь сегодня к походу готов!  

Если завтра война,  

Если завтра в поход,  

Будь сегодня к походу готов!  

  

Подымайся, народ, собирайся в поход,  

Барабаны, сильней барабаньте!  

Музыканты, вперед, запевалы, вперед,  

Нашу песню победную гряньте!  

  

На земле, в небесах и на море  

Наш напев и могуч и суров:  

Если завтра война,  

Если завтра в поход,  

Будь сегодня к походу готов!  

Если завтра война,  

Если завтра в поход,  

Будь сегодня к походу готов!

#### 中文語譯
廣福道
豪雨下嘅廣福道
**廣福道**（英文**Kwong Fuk Road**），舊時大埔居民俗稱叫**大埔大街**，係香港一道，喺大埔市區南便，貫通大埔墟。廣福道原本係大埔公路大埔市區一段，後尾跟廣福橋名。廣福道分南北兩段，畀林村河隔開。

地理
--

廣福道喺大埔沖積平原之上，路勢平坦。道分南北兩段，畀林村河隔開。

南段呈南起大埔河，直駁大埔公路元洲仔段，左右駁南運路。之後過運頭角北側，西北入大埔市區，過寶鄉街到駁太和市北盛街爲止。呢處靠近林村河南岸。

北段係條掘頭路，南起林村河，東駁汀角路，西駁寶雅路，之後向西北沒入太和邨。

史
-

一八九八年，英國由大清手上租到新界。無耐英軍入大埔，以作新界治所。同時亦開路。首先係開九龍到上水嘅大埔公路。當中大埔一段，就係家下廣福道，當中包括過林村河嘅廣福橋。由於太和市發展得好，慢慢擴大。一九八九年之後以廣福橋個名，改叫廣福道。

到咗一九八零年代，大埔劃爲大埔新市鎮，大興土木，大幅填海。廣福橋就畀條更闊嘅寶鄉橋替咗。而廣福橋重新起過，變行人橋。自始廣福道斷開兩截。

經
-

* 六鄉新村
* 大埔墟四里
* 廣福球場
* 廣福橋
* 大埔政府合署
* 太和邨
* 王肇枝中學

|  |  |
| --- | --- |
|  | 維基同享有多媒體嘅嘢：**Kwong Fuk Road** |
搵緊第二樣意思嘅話，請睇〈**佔領立法會**〉。

《**佔領立法會**》（英文：*Taking back the Legislature*）係大約46分鐘嘅港產紀錄片。呢部片紀錄咗喺2019年7月1號香港第一次發生嘅「佔領立法會」事件，係紀錄片《理大圍城》嘅姊妹作。呢部紀錄片喺2020年攞到第57屆台灣金馬獎「最佳紀錄片」提名。

製作人員
----

呢個紀錄片由幾位紀錄片導演同工作者去拍返嚟，因防範政權報復，佢哋只可以用「香港紀錄片工作者」（Hong Kong Docmentary Filmmakers）嘅匿名身份發表。為咗唔使令屋企人擔心，佢哋甚至唔會話畀屋企人，並準備好萬一攞咗獎，亦只會請發行商「影意志」代攞獎同發表感謝辭。

記載
--

呢個紀錄片由最耐到最近嘅時間推移去講述喺2019年7月1號香港第一次發生嘅「佔領立法會」事件。紀錄片製作人員貼身去拍前線參與者，用臨場視角展示參與者喺成個行動入面嘅人性反應，紀錄咗示威者由討論、行動、撤離到清場嘅成個過程入面嘅心情起伏，包括成功衝入立法會後嘅激情，同短暫佔據後冇的唔撤退個陣嘅無奈感受。

事件
--

喺2020年1月10號到22號搞咗第十三屆香港獨立電影節，《佔領立法會》同《理大圍城》喺電影節度首映。

2020年7月，《港區國安法》過咗之後，《佔領立法會》同《理大圍城》等紀錄片喺香港上映嗰陣被電檢局刁難。《佔領立法會》同《理大圍城》原本計劃喺2020年9月21號同22號嘅夜晚7點45分喺香港藝術中心古天樂電影院上映，電檢處先要求喺紀錄片前加上「根據現行法例可能會構成刑事罪行」同「部份內容或評論亦可能未獲證實或有誤導成份」等警告字句。喺9月21號上影前兩個鐘，發行商影意志影院先收到電檢處發出嘅證明書。

《佔領立法會》入圍台灣第57屆金馬獎最佳紀錄片，最後攞唔到獎。

2020年10月17、18、21、22、24號，11月3、4號，《佔領立法會》同《理大圍城》喺香港藝術中心古天樂電影院上映，夾埋有9場（10月17同18號每日兩場，其他每日一場）。喺10月14號開始賣飛，賣咗唔夠兩個鐘，全部9場大約700張飛已經全部賣嗮，唔少網民更要求發行商加場。

攷
-

1. ↑  〈不知怎樣解釋我的內疚　每個親歷運動的人都留下未癒傷口　《佔領立法會》《理大圍城》導演訪問〉. 《立場新聞》. 2020-11-12. 原著喺2020-11-09歸檔. 喺2021-03-18搵到.
2. ↑  林木材 (2020-11-06). 〈相信記憶之力量——獨家專訪《佔領立法會》匿名香港紀錄片工作者〉. 《報導者》. 原著喺2020-12-06歸檔. 喺2021-03-18搵到.
3. ↑  〈如此溫柔，如此暴烈：《佔領立法會》和《理大圍城》訪問〉. 《立場新聞》. 2021-01-19. 原著喺2021-01-28歸檔. 喺2021-03-18搵到.
4. ↑  〈香港獨立電影節〉. 《Time Out 雜誌》. 原著喺2020-09-19歸檔. 喺2021-03-18搵到.
5. ↑  〈專訪《佔領立法會》《佔領立法會》創作團隊：當校園恍如廢墟，人們匿藏與逃生…〉. 《端新聞》. 2021-02-15. 原著喺2021-03-05歸檔. 喺2021-03-18搵到.
6. ↑  李翰文 (2020-12-08). 〈《佔領立法會》和《佔領立法會》：敏感氣氛下求存的香港政治電影〉. 《BBC中文》.
7. ↑  〈佔領立法會，入圍獎項：紀錄片〉. 金馬獎. 原著喺2020-12-03歸檔. 喺2021-03-18搵到.
8. ↑  〈紀錄片《佔領立法會》、《理大圍城》 11 月放映　門票開售不足兩小時售罄〉. 《立場新聞》. 2020-10-14. 原著喺2020-10-25歸檔. 喺2021-03-18搵到.

睇埋
--

* 理大圍城
* 不割席
* 佔領立法會
* 反對逃犯條例修訂草案運動
Q-Line 纖綠半導體連續激光器（可見光）
**半導體激光**（Semiconductor laser），又叫**半導體雷射**，係激光一種。1962年成功激發，喺1970年實現室溫下連續發射。後尾改良過，研究出雙異質接合型激光，以及條紋型構造嘅激光二極管（Laser diode）等，廣泛使用喺光纖通信、光碟、激光打印機、激光掃描器、激光筆，係目前生產量最大嘅激光器。

喺基本構造上，佢屬於半導體嘅P-N接面，但激光二極管係以金屬包層從兩邊夾住發光層（活性層），係「雙異質接合構造」。而且喺激光二極管入面，將界面作為發射鏡（共振腔）使用。喺使用材料方面，有鎵（Ga）、砷（As）、銦（In）、磷（P）等。另外喺多重量子井型入面，又使用Ga·Al·As等。

由於有條狀結構，就算好微細電流，都會增加活性區域嘅居量反轉密度，優點係激發容易呈現單一形式，而且，壽命可達10~100萬個鐘。

激光二極體優點，效率高、體積細、重量輕而且價格低。尤其係多重量子井型嘅效率有20~40%，P-N型都達到數%~25%，總之能量效率高係佢最大特色。另外，佢嘅連續輸出波長涵蓋咗紅外到可見光範圍，而光脈衝輸出達50W（頻寬100ns）等級嘅產品都已經商業化，作為激光雷達或者激發光源可以話係非常容易使用嘅激光例子。

出面網頁
----

* 《半導體雷射導論》
搵緊同名紀錄片嘅話，請睇〈**佔領立法會 (紀錄片)**〉。
示威者喺立法會會議廳展示標語
**佔領立法會**係指2019年7月1號香港立法會綜合大樓畀一班反修例運動嘅激進示威者攻佔嘅事件。

事件導致立法會綜合大樓受嚴重破壞，預計需要用3個月時間復修，期間冇得開會，去到10月中先至開番會。

經過
--

示威者早喺7月1號凌晨已經集結喺立法會綜合大樓嗰頭，本嚟諗住去灣仔金紫荊廣場喺香港特區成立紀念日升旗儀式抗議，但喺警方嚴密佈防下，最後都唔成功。

當日中午之後，幾十位示威者將目標轉去立法會綜合大樓，開始用鐵籠車撞爛門口落地玻璃，不過因為有防暴警察駐守大樓入面，示威者未有進入大樓。但係到約莫夜晚9點，警方突然撒退，幾十位示威者就趁住呢個機會衝入大樓，週圍塗鴉同大肆破壞，包括損毀歷屆立法會主席畫像，不過大樓入面嘅文物同圖書就未有被破壞。警方喺約莫10點半表示會短時間清場，示威者陸逐撤退，但有4位示威者堅持留守，最後都喺12點前畀其他示威者抬走。凌晨12點後，警方正式開始清場，嗰陣示威者已經走曬。

影響
--

* 香港政府嚴厲譴責暴力衝擊行為，並無回應示威者嘅訴求。
* 立法會綜合大樓預計需要用3個月時間復修，耗資幾千萬港紙。
* 立法會2018-2019年度會期淨低嘅會都無得再開，財委會幾十項積壓議案都要10月打後先至有得審議。
* 嗰日晏晝示威者衝擊緊立法會綜合大樓嗰陣，警方向七一遊行搞手民間人權陣線提議將遊行終點提前到灣仔修頓球場，但係民陣唔同意，最後自行決定將終點改去中環遮打花園。不過有啲遊行人士仍然去原定終點添馬公園聲援嗰頭嘅示威者。

參考
--

1. ↑  〈對峙8小時 警先棄守後清場 示威者佔領立會〉. 《香港蘋果日報》. 2019-07-02. 原著喺2019-07-02歸檔. 喺2019-07-02搵到.

睇埋
--

* 太陽花學運（2014年示威者佔領中華民國立法院）
* 2021年美國國會大廈衝突（2021年示威者武力攻入美國國會大廈）
**向秀麗**（簡化字：**向秀丽**；粵拼：hoeng3 sau6 lai6；1933年5月13號—1959年1月15號），女，廣東清遠人。係何濟公製藥廠嘅公會委員，喺中華人民共和國成立咗之後加入咗中國新民主主義青年團。1958年入黨。1949年開始參加工作。到咗1958年因為廣州何濟公制藥廠發生咗火燭，嗰時佢因為搶救國家財產而燒傷，1959年1月15號死喺市第一人民醫院。

生平
--

* 1938年嘅廣州淪陷之前，5歲嘅向秀麗就跟嗮成家人去咗肇慶度避難，就喺嗰時因為饑荒同疾病，佢兩個哥哥、兩個家姐同一個細佬嘅命都冇埋，而向秀麗就逼住做咗地主屋嘅婢女。
* 1945年日本仔投咗降之後，佢做過童工、傭工，喺1948年返咗佢廣州嘅和平製藥廠嚟做臨工。
* 1952年，佢做咗廣州市和平製藥廠第一屆工會組織委員同埋女工委員。
* 1953年，廣州市團支部畀咗佢參加咗青工學習班，她學咗好多英雄人物嘅事蹟。喺嗰時重積極參加咗廣州市公私合營嘅社會主義改造，認真噉執行黨嘅方針政策嚟維護工人階級嘅利益。
* 1954年，佢參加咗共青團。
* 1956年公私合營之後，和平藥廠同何濟公藥廠合併，佢就做咗包裝工。不過佢唔講錢就做得好落力下。
* 1958年，工廠調佢去試下整甲基硫氧嘧啶嘅化學藥劑出嚟，結果佢掌握咗操作技術，喺試下整呢份藥劑出嚟嗰陣，發揮咗好好嘅作用。嗰年嘅10月，佢入埋黨重攞咗好多次先進工作者嘅稱號返嚟。

死
-

喺1958年12月13號晚黑，由於何濟公製藥廠嘅4樓化工車間入面嘅甲基硫氧嘧啶小組就着嗮燈，而生產小組嘅三個包公頭——向秀麗、羅秀明、蔡秋梅幫手喺整緊嘅甲基藥劑度丼啲酒精落去。喺佢哋好集中噉搞緊嘢嗰陣就唔小心打爛咗一包裝住廿幾公斤嘅無水酒精玻璃樽，結果樽入面嘅酒精冚唪唥都漏嗮出嚟。結果酒精掂到工廠左邊嘅煤爐，結果煤爐咁啱喺度煲緊嘢，由於啲熱氣掂到啲無水酒精就着咗火。嗰時工廠嘅右邊角落頭度放咗7桶挾買差唔多有60幾公斤重，用煤油浸住嘅金屬鈉響度。而鈉係烈性易燃爆炸品，一掂到水或高溫就爆炸。而呢啲金屬鈉一爆炸就成個工廠都冧嗮，重影響到周圍嘅商業區同居民。就喺嗰時，向秀麗就唔理係生定死，同羅秀明一齊逳手，用最快速度將啲毛巾丼喺地度吸嗮啲酒精。佢重揼低個頭，用左手揸住條毛巾嚟撥酒精。結果啲火咁啱就捉到正佢嘅手同埋衫嘅酒精度。而蔡秋梅就衝咗上去幫向秀麗整熄啲火噉。但係佢向蔡秋梅話：「冇理我，快啲嗌人嚟救火啊！！！」結果火就猛咁燒，佢重頂住嚴重燒傷幫嗮過嚟搶救嘅人，最後令到工廠冇爆炸。雖然話救返嗮成間工廠同埋附近啲居民，但係向秀麗就嚴重燒傷，俾白車送咗去廣州市第一人民醫院度搶救。

向秀麗成身嘅燒傷面積去到67.25%，其中二、三度傷就有成64.75%，重差啲死咁滯，但係佢昏迷咗3日3夜之後就醒咗，第一個問嘅問題係「金屬鈉有冇爆炸？工廠有冇損失？羅秀明有冇傷咗？」

喺醫院嘅治療同埋搶救過程入面，向秀麗就表現得好猛。每次喺剝爛肉、植皮、輸血、注射，佢堅持到痛都狗咁滯嘅痛楚。雖然話醫院盡嗮力救佢，但係佢傷得太重就喺1959年1月15號死咗，終年25歲。

詩句同題詞
-----

有老一代嘅無產階級革命家——董必武、陳毅、林伯渠呢啲同志重攞佢嚟作詩同埋題詞嚟紀念佢。林伯渠同志寫嘅詩話咗：

磊落光明向秀麗，
扶危定傾爭毫釐，
一身正比泰山重，
風格如斯世所師。

社會評價
----

喺向秀麗死咗之後嘅第三日（1959年1月18號），中共廣州市中區委員會就辦咗隆重嘅追悼大會；廣州市人民政府重畀咗佢係革命烈士嘅稱號。而佢嘅墓係葬咗喺銀河革命公墓入面。佢嘅墓碑上面寫住嘅碑文係嗰時中國共產黨嘅歌功頌德政治用語。

向秀麗嘅救火事跡，重持續噉用咗喺出面，例如跳橡皮筋嗰陣嘅歌仔——「向秀麗，頂呱呱，雄雄烈火都唔怕，英勇犧牲為國家。」、京韻大鼓曲——「黨的好女兒向秀麗」同埋部分同佢有關嘅員工培訓會入面。

所謂帶有「秀麗」嘅命名
-----------

### 馬路

睇埋：恩寧路、第十甫路、下九路、上九路同埋大德路 (廣州)
喺廣州嘅街頭嗰邊，由於文化大革命期間發生咗改名風波，其中恩寧路、下九路、上九路同埋大德路都係合埋一齊嗌咗「秀麗路」嘅名。其中恩寧路係秀麗一路、第十甫路係秀麗二路、下九路係秀麗三路、上九路係秀麗四路、而大德路係秀麗五路，不過到咗1981年就取消咗。

### 建築

1982年8月，廣州市人民政府就將下九路嘅何濟公藥廠原址嗰棟樓改咗名嗌「秀麗樓」。

睇埋
--

* 文化大革命
* 何濟公製藥廠

出面網頁
----

* 向秀丽 中小學教育網（大陸簡體）
* 向秀丽烈士简介 南方網（大陸簡體）

攷
-

1. ↑  〈向秀丽：一身正比泰山重〉. 新华网. 2009. 喺2013-12-07搵到.（大陸簡體）
2. ↑  〈曲目介绍：党的好女儿向秀丽〉. 中国文明网. 2007-10-03. 原著喺2020-03-16歸檔. 喺2011-01-26搵到. `{{cite web}}`: Cite has empty unknown parameter: `|coauthors=` (help)（大陸簡體）
3. ↑  〈弘扬向秀丽精神，创优争先奋发向上〉. 广州白云山制药股份有限公司网站. 2011-01-12. 原著喺2013-07-07歸檔. 喺2011-01-26搵到. `{{cite web}}`: Cite has empty unknown parameter: `|coauthors=` (help)（大陸簡體）
4. ↑  〈用身體擋住火流——向秀麗〉. 科技日報. 2009-10-22. 喺2011-01-26搵到. `{{cite web}}`: Cite has empty unknown parameter: `|coauthors=` (help)（正體中文 - 台灣）
起緊嘅半山壹號（2008年11月），後面嘅最高大廈係農圃道18號。
半山壹號重建前為天光道警察宿舍。
**半山壹號**（英文：**Celestial Heights**），以前叫做**歌珀山**，係喺香港九龍靠背壟嘅一個豪宅。半山壹號喺何文田天光道、常盛街同土瓜灣靠背壟道交界嘅西南面 ，前身係天光道警察宿舍，由長江實業同南豐發展合作，分五期發展。地皮係由勾地拍賣所得，喺2004年10月12號用港幣94.2億成交，係香港第二高賣地成交價，僅僅低過藍灣半島嘅118.2億，之後就開始拆樓。承判商係保華建築營造，預製組件係由預力剛混凝土製品（香港）有限公司建造，多項工程係由「天和工程有限公司」承建。由於項目好近香港建築扎鐵商會會址，所以成為2007年香港紮鐵工人罷工爭取加薪事件罷工嘅主要集中地。

建築圖集
----

* 起緊嘅半山壹號（2007年9月）起緊嘅半山壹號（2007年9月）
* 起緊嘅半山壹號（2007年11月）起緊嘅半山壹號（2007年11月）
* 起緊嘅半山壹號（2008年5月）起緊嘅半山壹號（2008年5月）

近
-

* 新亞中學
* 常盛街
* 天光道
* 鄧鏡波學校
* 落山道
* 樂民新村
* 都會151
* 土瓜灣站B出口

相關
--

* 天光道警察宿舍

參考
--

1. ↑  〈何文田半山壹號，(Celestial Heights)，前稱「歌珀山」。〉. 原著喺2007年9月29號歸檔. 喺2009年5月31號搵到.
2. ↑  何文田半山壹號地圖
3. ↑  地政總署2004至2005年度賣地結果
4. ↑  〈2007-08-09 何文田半山壹號罷工事件〉. 原著喺2008-05-09歸檔. 喺2009-05-31搵到.
《**Girls' Talk**》係香港電視娛樂製作嘅清談節目系列，2017年4月3號開始到2019年4月26號逢禮拜一到五喺ViuTV播。節目一個禮拜五日，每日唔同主題。佢哋會落手落腳示範，等好忙嘅香港女性可以喺15分鐘內掌握最新美容、飲食同玩樂資訊。

配合2019年ViuTV黃金時段節目重新編排，呢個節目未能過渡，早喺3月12號拍完最後一集，並喺4月26號正式播完。

主持陣容
----

主持陣容包括陳俞希、盧芷茵、馮寶欣、許家媛、練美娟、Artem Ansheles（男）、李建邦（男）、岑樂怡、羅彩玲、羅伊婷、李蔓瑩、樊沛珈、余逸思、劉凱怡、陳韻行、蔡宛珊、胡希文、黃可盈、蕭鎧兒、車泳希、安希婷、羅詠怡、黃心美、Asha Cuthbert等等。

播映時段
----

節目最初喺23:15-23:30播；2018年4月30號開始改去23:45-00:00播；2018年7月16號開始改去深夜00:15-00:30播；2019年1月7號開始改去23:45-00:00播。

節目一覽
----

* 禮拜一：《扮靚錦囊》
* 禮拜二：《愛情開箱》
* 禮拜三：《Cooking Girls》
* 禮拜四：
	+ 《豁出去漫遊》（2017年4月6號到2018年7月12號）
	+ 《郁啦！Girls》（2018年7月26號到2019年4月25號）
* 禮拜五：《呃Like派出所》

類似節目
----

* 無綫電視J2台《姊妹淘》

出面網頁
----

* ViuTV：Girls’ Talk

| * 睇
* 傾
* 改
viuTV Girls' Talk 系列 |
| --- |
| 
* 扮靚錦囊（禮拜一）
* 愛情開箱（禮拜二）
* Cooking Girls（禮拜三）
* 豁出去漫遊 / 郁啦！Girls（禮拜四）
* 呃Like派出所（禮拜五）

 |
| How to read a taxoboxHow to read a taxobox**克氏茶** |
| --- |
| 喺摩士公園入面種嘅克氏茶喺摩士公園入面種嘅克氏茶 |
| 瀕危指標 |
| 易危 (VU) |
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 杜鵑花目 Ericales |
|
|
|
|
|
|
|
|
| 科 | 山茶科 Theaceae |
|
|
|
|
|
| 屬 | 山茶屬 *Camellia* |
|
|
|
|
|
|
|
| 種 | **克氏茶 *C. crapnelliana*** |
|

 |
|
| 二元學名 |
| ***Camellia crapnelliana***Tutcher |
|
|
|
|
|
|
|
|
|
|
|
|
|
|
|

**克氏茶**（粵拼：hak1 si3 caa4；學名：*Camellia crapnelliana*），又嗌**紅皮糙果茶**，係山茶科山茶屬嘅常綠喬木，喺香港同廣東、廣西、澳門、福建、江西同浙江嘅低海拔林入面先至搵到。

佢亦係華南常見嘅植物。

樣
-

植株高5～7m，樹皮紅。葉硬革質，橢圓或蛋形，邊緣有細橛齒。花頂生到單生，花冠白，有6～8嚿花瓣；每年春天開花。果屬蒴果，似大隻波子噉；每年夏秋季結果。

用途
--

植株成日喺窄路嘅巷邊仔、山石同角落頭種。亦有時用嚟做庭院嘅觀景植物。

有關嘅書
----

* 植物百科全图鉴 第379页　人民邮电出版社　　ISBN 978-7-121-37843-0

連出去
---

* 55-紅皮糙果茶 柴娃娃植物網
* 紅皮糙果茶 認識植物
* 紅皮糙果茶 香港植物標本室
**乍得湖**（粵拼：zaa3 dak1 wu4；法文：**Lac Tchad**）係非洲中部嘅湖，亦係非洲第四大湖。佢亦係世界上分屬國家較多嘅內陸湖，沿岸有尼日利亞、尼日爾、乍得同喀麥隆呢4個國家。

名
-

喺公元前5000幾年，嗰時嘅乍得湖面積有圖入面畫嘅藍綠色虛線範圍咁大。
雖然乍得湖有4個國家鄰近，但之所以嗌乍得湖，係因為個名出自乍得一方。當地嘅土話「Tchad」係「一片汪洋」噉解。因為公元前5000幾年，佢係非洲最大嘅內陸湖，嗰時企喺湖邊好似望海噉。

概況
--

雖然乍得湖嘅面積比較大，但經常冇固定。早喺公元前5000幾年，佢嘅面積有成1Mm²，差唔多有裏海咁大，嗰時嘅湖東北角去到法亞－拉若一帶。嗰時唔理係羅馬帝國時期、1823年俾歐洲人發現呢個湖定係1851年俾德國探險家海因列施·巴特（德文：Heinrich Barth）帶咗隻探險隊到乍得湖附近搵淡水都係咁大嘥士。但花無百日紅，直到1960年代，由於乍得東北角附近受到乾旱同人口增長、活動環境影響而開始縮水，湖嘅面積亦縮水到26000km²而跌落到世界第四大湖，而附近河流亦開始乾旱兼沙漠化。

期間乍得湖亦變成時令湖。喺旱季，面積得10,000km²，到雨季時擴大到25,000km²，最深位下跌到得返11m。期間湖亦唔停噉縮水，直到2000年，湖面積亦勁縮到得返1540km²。有《地球物理研究條刊》指出，呢個湖之所以大幅度縮水，係因為湖周邊沙漠化有關。直到2014年12月，湖水亦喺度勁縮到連隻船都要等雨季先至有得撐。所以喺湖嘅西北角同東邊，出現咗一大堆類似沼澤嘅濕地。

雖然個湖比較大，但水深好淺，得1.5～11m深。

有關嘅書
----

* 中国少年儿童百科全书 自然·环境 第223页　浙江教育出版社 ISBN 7-5338-1946-2/G·1942

註
-

1. 1 2  Leblanc et al. 2006 Reconstruction of megalake Chad using shuttle radar topographic mission data. *Palaeogeography, palaeoclimatology, palaeoecology* 239, pp. 16-27 ISSN 0031-0182 1872-616X
2. ↑  Labyrinth of Kingdoms: 10,000 Miles Through Islamic Africa W. W. Norton & Steve Kemper ISBN 978-0393079661
3. ↑
**第2屆日本民進黨黨魁選舉**響2017年9月1號舉行。

背景
--

四十九歲嘅蓮舫喺2016年憑高知名度贏出黨魁一職，但係就任之後就一直被雙重國籍風波纏繞；直到響7月初東京都議會選舉慘敗，議席由七席減到得返五席，成績係有史以來最差，蓮舫領導能力備受質疑，到7月27號晏晝蓮舫響黨總部召開記者會交代，指自己經過慎重考慮之後決定辭職，認為單靠黨內人事改組唔足以挽回民眾信任，佢形容選舉失利對佢來說只係一個契機，唔係辭任嘅直接原因，重強調國籍問題同辭職決定無關，民進黨接落來將要盡快選出新黨魁，佢希望透過換黨魁令到民進黨變得更強大，為國民響執政自民黨之外提供另一個選擇。

結果
--

五十五歲嘅前原誠司擊敗對手，前內閣官房長官枝野幸男，成為民進黨黨魁，係佢第二次出任日本第一大在野黨黨魁，任期去到2019年9月。。

後續
--

前原訪司將會立即着手研究黨內高層人事，盡快成立新嘅領導層。

分析
--

### 選前

傳媒估計2016年競逐黨魁不敵蓮舫嘅前外相前原誠司同埋前內閣官房長官枝野幸男都有可能係接任人選；呢次係民進黨響一個禮拜內再有領導層辭職，二號人物野田佳彥兩日前（25號）先為東京都議會選舉敗選負責辭去幹事長一職，蓮舫再辭黨魁，無疑係為日本政壇抌下震撼彈。由民主同維新兩黨合併成立嘅民進黨係日本最大在野黨，但由於無法擺脫民主黨執政時期嘅負面形象，支持度持續低迷。即使近期安倍內閣民望下滑，亦未能乘機反彈。

### 選後

分析認為前原訪司出任黨魁之後當務之急係要阻止議員退黨潮，重振低迷嘅黨勢，爭取成為一股有望實現政權替換嘅勢力。

攷
-

1. 1 2 3  （繁體中文）日本民進黨一周內接連有領導層辭職，now新聞，響2017年7月28號搵到。
2. 1 2 3  （繁體中文）前原誠司當選日本民進黨黨魁，now新聞，響2017年9月1號搵到。

| * 睇
* 傾
* 改
日本民進黨選舉 |
| --- |
| 黨魁選舉 | 
* 第1屆（2016年）
* 第2屆（2017年）
* 第3屆（2017年）

 |
呢篇文講廣州市嘅九龍泉。搵緊其他城市嘅九龍泉嘅話，請睇〈**九龍泉**〉。

**九龍泉**（粵拼：gau2 lung4 cyun4）係中國廣東省廣州市嘅一個景區，喺白雲區嘅白雲山嘅山頂公園中間。舊時嘅陶陶居就成日攞呢度嘅水嚟斟茶。

名
-

「九龍泉」個名係同佢舊時一個龍王太子嘅化身呢個古仔有關。

### 古仔

喺好耐之前嘅白雲山嗰頭冇泉水，而大秦嗰時嘅安期生就喺呢度住，重要係冇乜人知。點知咁啱有九位細路出咗嚟即刻就變咗個泉，而呢個「泉」其實係班細路為咗個龍王先至變出嚟嘅。

簡況
--

之前九龍泉係白雲寺（而家係廣州碑林）入面嘅泉井。而家呢個泉四周圍有六角形嘅花崗岩井欄圍住咗，而泉邊重有條龍柱嘅護欄，隔籬有嚿「九龍泉」嘅碑響度。而泉水唔單止甜，甚至重好清兼涼爽。而九龍泉除咗南邊係條溪流之外，三面都係座高山，而氣候方面係冬暖夏涼。亭廊閣都幾錯落有致，入面甚至起咗茶室同素餐館。

睇埋
--

* 廣州碑林
* 蒲澗寺

攷
-

* 广州九龙泉 中国旅游网
* 九龙泉，带你游览广州九龙泉 - 广州景点 TripAdvisor到到网
* 广东→ 广州→ 白云山风景区→ 九龙泉→ 概况

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
搵緊同**倩女幽魂**同名嘅其他主題嘅話，請睇〈**倩女幽魂**〉。

《**倩女幽魂**》係香港歌手張國榮喺1987年主唱嘅同名電影主題曲。呢隻歌由黃霑作曲填詞、戴樂民編曲。有粵語同國語兩個版本，歌詞大概有幾個地方有分別；前者收錄喺張國榮同年出嘅唱碟《Summer Romance '87》，後者就出現喺1988年出嘅唱碟《拒絕再玩》。呢隻歌提名過第7屆香港電影金像獎頒獎禮最佳電影歌曲。

後來幾部《倩女幽魂》相關影視都引做主題曲，包括1995年嘅《倩女幽魂前傳》（歌手高勝美）、2003年嘅《倩女幽魂》（歌手陳曉東）、2011年嘅《倩女幽魂》（原版歌）同2020年嘅《倩女幽魂：人間情》（歌手阿雲嘎同劉惜君）。

創作背景
----

張國榮講過歌名原本係《人生路茫茫》，但經理人陳淑芬覺得意頭唔好（諧音「亡」），張國榮想縮短做《人生路》，佢又話三個字嘅歌名唔「旺」佢，於是跟返電影同名去改。

黃霑講過主旋律係佢同新藝城一班影人參觀法國康城影展嗰陣，一夜寫返嚟嘅，填好詞即刻通過。歌詞寄予咗深意，「路隨人茫茫」寫嘅係當時香港人嘅心態。

到錄歌嗰陣，樂器演奏方面有二胡家黃安源同琵琶師林風兩位音樂。佢又形容張國榮錄音「快而準而好」，令唔同製作單位都滿意。

派台同發行
-----

張國榮所屬唱片公司新藝寶嘅老闆陳少寶喺網上電台節目入面講過，嗰陣已將主打曲《無心睡眠》派台，唔可以再派第二隻，但電影方就催佢盡快派台去宣傳電影，張國榮就認為電影上映嗰陣隻歌自然會熱播，嗰陣應該全力宣傳《無心睡眠》，令陳少寶覺得好難做；到《Summer Romance '87》唱碟出嗰陣，又錯誤咁將呢隻歌放喺最後一軌，令電影方好唔滿意。

音樂特徵
----

隻歌嘅結構係「一段體」（即全曲唔分主副歌，齋以一個重重覆覆嘅樂段構成），並用小調調式寫出嚟，旋律舒緩。編曲就係民族樂器、電子合成器同爵士鼓嘅混搭。中段達二分鐘嘅純樂器間奏，明報專欄作者孔昭形容「有濃厚交響樂味道」，先係二胡、琵琶、古箏漸次加入演奏，然後音樂色彩劇變，鼓混合琵琶以相當一致嘅音高同節奏反覆演奏做十多次後，回歸平靜嘅人聲部分結束。

評價
--

有論者認為詞人寫活咗寧采臣微妙迷茫嘅心態，亦講咗「人生如夢的中國生死觀」。騰訊網一專欄就認為黃霑以深厚嘅文言根基，「將東方古典的宿命主題，融入到略帶陰氣的旋律氛圍裡」，畀咗一部商業鬼片更深嘅內涵，產生出一隻經典嘅「中國風」歌。

中國人民大學哲學院美學專業講師馮慶認為黃霑幫電影系列《倩女幽魂》而寫嘅歌，亦可以做互有關連嘅系列作觀。首先黃霑因「政治社會動盪對『快樂少年郎』嘅美夢探尋（《倩女幽魂》）可能造成嘅傷害引發咗『不許紅日，教人分開，悠悠良夜不要變改』（《黎明不要來》）嘅傷悼情緒」，再喺續集主題曲《人間道》表達咗因現實風波而激發嘅憤怒，最終喺第三部嘅主題曲《道道道》入面重建理想嘅政治心態。

現場演繹
----

張國榮喺《百事巨星張國榮演唱會》同《張國榮告別樂壇演唱會》唱過呢隻歌。

參考
--

1. ↑  山抓 (2020-09-03). 〈王祖賢《倩女幽魂》推2020新版！「聶小倩」曝光，《東宮》男主角接演「寧采臣」！〉. www.bella.tw.
2. ↑  〈張國榮何來一千萬〉. 《明報》. 1987-09-03.
3. ↑  黃霑（口述）、衛靈（整理） (2002年). 《劍嘯江湖：徐克與香港電影（《愛恨徐克》一章）》. ISBN 962-8050-15-X.
4. 1 2 3 4  孔昭 (1987-07-22). 〈天道地道 胡說八道 黃霑：我自求我道〉. 《明報》.
5. ↑  黃霑 (1989-07-06). 〈我好鍾意LESLIE〉. 《香港周刊》. 香港.
6. ↑  陳少寶、文狄 (2017-08-06). 《少寶與文狄 第31集》 (web radio) (中文). HK: 面包台. 原著 (MP3)喺2019-02-02歸檔.
7. ↑  黃志華.《何日重生此鬼才 ── 黃霑電影音樂談》.《香港電影》月刊.2009年12月.
8. ↑  朱沛龙、 刘克利 (2011年). 〈新旧版《倩女幽魂》配乐分析与比较〉. 《電影文學》 (22期): 146–147.
9. 1 2  孫少君 (2009). 《淺析黃霑電影歌曲創作的音樂特徵》 (論文). 中國藝術研究院. 原著喺2017-12-22歸檔. 喺2019-04-21搵到.
10. ↑  楊熙 (2016-11-14). 《香港詞人系列——黃霑》. 中華書局(香港)有限公司. p. 100. ISBN 9789888420278.
11. ↑  celiawu (2010-03-31). 〈騰訊音樂大耳機：張國榮戲中曲的戲中人生〉. 騰訊音樂. 原著喺2019-05-13歸檔.
12. ↑  馮慶 (2017年). 〈黃霑的「豪情」〉. 《藝術評論》 (11期). 原著喺2019-05-13歸檔. 喺2019-04-21搵到.

連出去
---

* 張國榮嘅《倩女幽魂》
**借錢**係一類商業活動，存在嚮貸款市場，主要角色人物係包括借方、貸方、擔保人等，其次重有押品、還款人、收數佬、介紹人咁。

借錢可以分為無抵押貸款同抵押貸款兩類。

無抵押貸款
-----

### 銀行貸款

借錢唔使交出抵押品，例如信用卡貸款、銀行透支戶口等。無抵押貸款若果冇錢還，就只有搵專人去追數。收數佬可能係外判嘅專業收數公司。

### 財務公司

有牌嘅，借錢唔使抵押品，不過利息會高過銀行。

### 高利貸

高利貸俗稱大耳窿，多數都係無抵押貸款，要人事擔保。貸方會起清借方個底，姓名、身份證影印本、擔保人公司名同埋住址、電話，方便日後追數。

有抵押貸款
-----

### 典當鋪貸款

押品係貴重日用品實物，例如首飾、手錶、手機等。

### 樓宅按揭

借方係買樓申請按揭貸款嘅顧客。押品係層樓，合約規定依期供樓還款。

### 出入口押匯

出口商同入口商都向銀行貸款，借錢做國際貿易生意，抵押品係貨物加公司董事擔保。

睇埋
--

* 貸款
* 國債
* 外債
* 朋友
* 本金
* 利息
* 信用卡

參考文獻
----

1. ↑  一些人透過債務舒緩(drp)去應付各財務機構借貸過度問題 互聯網檔案館嘅歸檔，歸檔日期2020年3月29號，. .2020-04-05

| * 睇
* 傾
* 改
個人理財 |
| --- |
| 一個人妥善打理自己手上嘅財產，務求令自己嚿財富愈轆愈大 |
|  | **信用同債**
* 借錢同貸款
* 信用咭（簽賬咭）同扣賬咭
* 信用評分
* 擔保同無擔保貸款（出糧日貸款）

* 供樓供車
* 助學貸款
* 當舖
* 債主同欠債人
* 再融資（英文：Refinancing）（債務合併）
* 債務重新安排
* 破產
 |  |
| **個人預算**
* 收入（被動收入）
* 應急資金
* 保險
* 投資（策略 · 多角投資）
* 生命週期基金
* 財務自由
* 理財顧問（計劃）
 |
| **僱傭合同**
* 人工
* 員工福利
* 薪酬方案
* 員工認股制度
 |
| **拉雜課題**
* 存款戶口
* 房地產同不動產
* 退休同退休金（確定給付制 · 確定提撥制）
* 減稅
* 遺囑
* 信託
* 理財知識
 |
| **拉雜相關**
* 銀行
* 財務管理
* 社會福利
* 通脹通縮
* 經濟學、金融學同會計學
* 自我控制
 |
九龍灣國際展貿中心
**九龍灣國際展貿中心**（簡稱：**九展**或**展貿**；英文：**Kowloonbay International Trade & Exhibition Centre**；縮寫：**KITEC**），之前叫**香港國際展貿中心**（英文：**Hongkong International Trade & Exhibition Centre**；縮寫：**HITEC**），位於香港九龍灣展貿徑一號，於1995年啟用，係一間集商業、會議、展覽、娛樂購物用途於一身嘅綜合娛樂同展貿商廈，總樓面面積達176萬平方呎。中心設有多用途活動場地，適合舉辦各類大小型宴會、公司聚會、研討會、演唱會、展覽、展銷會、娛樂項目等。

佔地90萬平方呎嘅商場E-Max，經過翻新之後喺2006年啟用。

ViuTV已於2016年4月初，啟播至今。

設施
--

### 寫字樓

九龍灣國際展貿中心係全香港唯一提供展貿概念嘅甲級商廈，擁有遼闊海景同城市景致，辦公室面積由600平方呎至全層100,000平方呎。

### 展貿廳

以圓形設計嘅多用途展貿廳，每個可容納1,000-1,600人嘅劇院式會議、最多80個標準展位嘅展覽會、筵開80-100席宴會。

場地設施包括：

* 貴賓室
* 更衣室
* 主辦單位辦公室
* 天花掛飾固定裝置

### 匯星

「匯星」係香港罕有嘅娛樂同活動舉辦場地，佔地3萬平方呎，可以容納3,600名觀眾，或筵開多達160席。場地設計靈活實用，配合場館無柱式設計同高達50呎的樓底、先進嘅燈光同音響配套設備，適合舉辦各類香港本地同國際性活動。

場地設施包括：

* 男女後台化妝間
* 貴賓廳
* 兩間排練室
* 室內廣播音響設備
* 靈活天花吊點
* 階梯式坐位設施
* 專業吸音設施
* 隱藏電源、電話同傳輸插頭
* 貨運升降機直接通往場館
* 快達票購票服務

### 會議室

共有11個會議室，間格可以靈活改變，適合唔同規模嘅展覽會、展銷會、會議或其他嘅商務活動。

場地設施包括：

* 燈光、音響、投影設備
* 平面圖同場地設施

### The Glass Pavilion

以全玻璃天幕設計嘅宴會廳，提供可以容納最多32席嘅婚宴同80-100人嘅證婚。The Glass Pavilion同樣適合用於各大小商務活動，包括記者會、產品介紹會、酒會、企業周年宴會等。

場地設施包括：

* 兩間附設洗手間嘅獨立新娘房
* 舞台、燈光、音響設備
* 麻雀耍樂

出面網頁
----

* 九龍灣國際展貿中心嘅官方網站
唔好同**西九龍**搞亂。
**九龍西**（英文：**Kowloon West**）係指香港九龍西部嘅地區，一般嚟講範圍包括九龍城區、深水埗區同埋油尖旺區。傳統上九龍嘅東同西用「火車路」（九廣鐵路英段，家下港鐵東鐵綫）為界，所以九龍城區（即紅磡、土瓜灣、九龍塘等地）喺好多人心目中其實都係屬於九龍東。**西九龍**好多時都有同樣意思。九龍西亦都泛指香港九龍半島西面嘅地區，但唔係一個有嚴格定義嘅地區名（有嚴格定義嘅只係九龍，唔係九龍西）。好多政府機構都用九龍東嚟劃分地區，但定義未必一樣。好似香港聖公會嘅「西九龍教區」同香港警務處嘅西九龍總區嘅範圍就好可能唔同。

另外**西九龍**或簡稱**西九**而家通常用嚟代指西九龍填海區或西九龍文娛藝術區。

睇埋
--

* 西九龍
* 九龍東
* 九龍西選區

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
**剩餘價值**（粵拼：sing6 jyu4 gaa3 zik6）係歷史上馬克思主義理論一個重要部份，指資方（資本家）攞走嘅利潤係由勞動者（打工仔）創造。社會主義共產（馬列主義政權）國家曾按照馬克思概念，以指令經濟方式實現，以政治行政手段將剩餘價值（「政權定義上」為走資派，反動派，地主）瓜分至無產階級（「定義上」為無產階級，『人民』），當中以中國共產黨發起鬥地主同蘇聯共產黨糧食隊更為出名，之後已有好多人質疑馬克思理論可行性同人道問題。

來歷
--

19世紀，全球經濟重係處於起步期，企業規模細，信息同技術落後，造成成本高，利潤低；同埋法治社會並未成熟，人民維權意識較弱。個別商家將風險同虧損轉為勞工減薪，無補償超時同超額工作，以此提高「利潤」，甚至官商勾結，殘民自肥。除此之外，一般市場交易下進行資本積累，亦被馬克思馬認為同樣係勞動剝削。

馬克思假設前提在於否定生產要素（當時重點批評在於「土地」同「機器」佔有者）。馬派認為，人類經濟只存在兩個系統：自然資源，人類需要，而「勞動」即係馬克思經濟生產唯一核心（勞動價值論），通過人類「勞動」由自然界中得到資源，再加工成各種有用物資，最後以「按須分配」原則，進行「以物易物」。馬派認為，貨幣市場交易本來就係資本家炒賣物資工具，加強私有制佔有為存在目的，最終會出現週期性經濟衰退同壟斷問題。因此，當時親共派認為資方無參與所謂「勞動」，資方利潤應為勞工所有。

定義
--

剩餘價值算式為m（剩餘價值）=W（商品價值）-c（固定資本）-v（可變資本）。

* 絕對剩餘價值 — 通過延長工作日產出剩餘價值。
* 相對剩餘價值 — 通過縮短勞動時間（必要勞動時間，或剩餘勞動時間）數量比例所生出剩餘價值。

### 局限條件

馬克思假定剩餘價值必然正數，指工人收入總比產品價值要少，否則並無剩餘價值；假設資本主義下，社會購買力會低於生產（資本主義經濟學：「供過於求」），因此，經濟危機無可避免。當剩餘價值為正值，就係「利潤」（資方將部份「利潤」分畀勞工，稱為「分紅」）；但當值負數出現時，即係虧損，低於成本價賣出（或送出，銷毀）商品。

### 當然利潤

今日，利潤存在同很多方面有關：經濟週期長短差，願意擔負風險同相應回報；企業組織同能力（專利、優質）；政治或行業壟斷（需求彈性低近乎0，如國家企業係唯一依賴，毒品藥物市場）等......

Lester Thurow，萊斯特·瑟羅(Lester C. Thurow)指出五點利潤存在意義：

* 資本家們願意拖延自己個人滿足感，利潤為回報。
* 利潤係冒險家冒險回報。
* 利潤係組織能力，企業同創業能源回歸。
* 利潤係經濟租 — 一間公司生產產品或服務上出現壟斷，可將價格提高而高於競爭時嘅價格。
* 利潤源於市場缺陷 — 當貨物交易高於其競爭均衡價格時至會出現。

### 推翻假設

* 資本主義社會並無必然會出現供過於求，市場交易可以出現超額需求，甚至市場均衡點下，即係社會購買力會等同生產值，而唔係零機會。

* 資方有參與「無形勞動」，或資本由過往「有形勞動」積累而成。當利潤由勞工佔有，即係勞工要付定量風險，有損失機會，並非如共產黨所宣傳：「利潤歸人民，虧損歸地主」之匪盜歷史，打家劫舍行為。

* **資方虧損之前，勞工工資同福利並唔會因而扣減，就唔會有勞動價值剝削**，可立法禁止資方把自己責任推向勞方。

* 勞方身份係願意並有能力才會入職，協助資方完成商品。一般勞方享有員工福利，或員工優惠享有產品，優先得到情報。

由此可見，勞動價值剝削論，與及佢嘅必然性都被現代人否定同淘汰，當代主流經濟學假設經濟學行為必須基於兩方「願意同有能力」並無列寧模式，強迫同暴力。

異見
--

奧地利經濟學派認為，剩餘價值並非無償被資產階級佔有。資本家創業過程要負生產風險，如：政治壓迫、租金上升、勞力流失、機器維修、舉債創業、市場走向未明定。企業家風險證明企業家所得剩餘價值時正時負，資方已為此承擔，屬無形勞動，佢嘅「價值」不容無視。再者，剩餘價值並非被資本家霸佔，應視為資本家無形勞動（承擔風險）結果。相反，當該等風險出現，勞方並無參與分擔資本家所受風險，勞工最低勞動狀態係無，唔係負（貼錢打工）。

企業家職能發揮於自由市場資本主義中，「利潤」證明企業家未雨綢繆，同時資方要付出成本同風險。勞方只係企業成本一環，但資方應保證勞方合理「薪酬」同「福利」，而唔係將成本同風險轉移至勞方，例如欠薪屬非法行為。反之，指令經濟國企下，資方同勞方；黨員同人民亦應要存在上述原理，並非將責任推向另一方，造成國難甚至人民死亡。

夥伴合作模式，資本家同勞動者角色混合，合作人地位同等，付出同收入將被分數瓜分（中國人民公社同共黨特權階級與國家平民階級，存在職級身份差距，有別此合作假設）。但自僱人士就係勞者自負盈虧，證明剩餘價值個人上驗證，同時剩餘價值存在正同負。一人公司、一人社會，馬列共產對異見社會嘅批評無用。

睇埋
--

* 共產主義
* 多數人暴政
* 管理社會（かんりしゃかい），社會抑制個人。
* 1950年代中共土改（土地改革）
* 最低工資
* 自僱人士
* 中國貪污
* 北韓平壤假象

註
-



* Shane Mage, *The Law of the Falling Tendency of the Rate of Profit; Its Place in the Marxian Theoretical System and Relevance to the US Economy*. Phd Thesis, Columbia University, 1963.
* Fred Moseley papers:
* Gerard Dumenil & Dominique Levy papers
* Steve Keen, *Debunking Economics; The Naked Emperor of the Social Sciences*. London: Zed Press, 2004.Economics: Debunking Economics Overview
* Emmanuel Farjoun and Moshe Machover, *Laws of Chaos; A Probabilistic Approach to Political Economy*, London: Verso, 1983.
割圓八綫
**割圓八綫**，割圓術之一，亦為三角學，與三角函數相關，測量所用。八綫指割圓有八段綫，為正弦、餘弦、正切、餘切、正割、餘割、正矢、餘矢。

大明崇禎曆書，有**割圓八綫表**，列齊各綫數值，相當於三角函數表。而大清梅文鼎，亦寫有平三角舉要，講解三角學。

之所以同曆法有關，皆因圭表求日影，以定季節。另外天文計算亦會用到。

綫線異字，割圓八綫亦寫**割圓八線**。

解
-

弓上咗弦，但未張嘅形狀。弦為垂直綫
如射箭張弓，橫為矢向，弦化為斜綫
方便講割圓八綫，一圓以橫直綫過圓心，平分為四份。一份有直角一個，圓邊就係弧。

就拎左上一角來講，即丁丙庚嘅形。圓心直角喺丁。由圓心射出一斜綫，喺乙出圓周，一直伸出。咁樣，直角就就分成兩份，以橫一邊叫正角，以直一邊叫餘角。而圓周歸正角一邊，叫正弧，即乙兩綫。餘角一邊，叫餘弧，即乙庚綫。

割圓就好似射箭咁，弓有弧，弦、以及矢。弓曲部叫弧。弦扣住弧上下，條綫好直。而矢，即係箭，係橫放，以備射向目標。射箭時張弓，扣矢拉弦，弦矢之端，就有個角，弦綫化成斜綫。

算經借為割圓之用。直綫劃過圓，叫弦，有如弓嘅弦狀。弓弦未拉時係垂直綫，甲乙綫。弓弦拉斜到圓心，就係乙丁綫。而兩丁橫綫，就矢嘅方向。割圓叫掂到圓邊嘅綫，叫切綫。

正角方向嘅弦，叫正弦，即甲乙綫。甲乙綫同丙丁綫，相交成直角。掂到圓邊丙嘅切綫，同斜綫相交喺戊，丙戊垂直綫，就叫正切。斜綫丁戊，就叫正割。甲丙綫，有如未張弓嘅矢，叫正矢。

咁樣就得出正弦、正切、正割、正矢。

而再用餘角做一次，只係橫直倒轉，亦可以得出餘弦、餘切、餘割、餘矢。

| 綫名 | 綫 | 正角為〇
餘角為直角 | 正角為直角
餘角為〇 |
| --- | --- | --- | --- |
| 正弦 | 甲乙 | 〇 | 半徑 |
| 正切 | 丙戊 | 〇 | 同正割，無窮大 |
| 正割 | 丁戊 | 半徑 | 同正切，無窮大 |
| 正矢 | 甲丙 | 〇 | 半徑 |
| 餘弦 | 乙己 | 半徑 | 〇 |
| 餘切 | 庚辛 | 同餘割，無窮大 | 〇 |
| 餘割 | 丁辛 | 同餘切，無窮大 | 半徑 |
| 餘矢 | 己庚 | 半徑 | 〇 |

關係
--

丙丁綫、乙丁綫、丁庚綫，皆係半徑。正矢加餘弦為半徑。正弦加餘矢為半徑。

勾股定理，餘弦之平方，加正弦之平方，等如半徑之平方。又，半徑平方，加正切平方，等如正割平方。又，半徑平方，加餘切平方，等如餘割平方。

等比三角形，丁甲乙與丁丙戊。故此得出，正弦比餘弦，等如正切比半徑。又，正弦比半徑，等如正切比正割。又，餘弦比半徑，等如半徑比正割。

而等比三方形，丁己乙與丁庚辛。又可得出，餘弦比正弦，等如餘切比半徑。又，餘弦比半徑，等如餘切比餘割。又，正弦比半徑，等如半徑比餘割。

三角函數
----

三角函數，係以函數表形式表示。假設圓半徑為一，正角與割圓八綫長度比例。

表一般只載〇度到九十度之間。現今有計數機同電腦計，已經唔用表。
九龍灣，企業廣場三期附近
**九龍灣**（粵拼：gau2 lung4 waan1；英文：Kowloon Bay）係一個喺香港九龍半島以東，香港島以北嘅海灣，係維多利亞港嘅東面部分，喺紅磡同埋鯉魚門之間。呢個灣喺起緊啟德機場新跑道嘅時候俾人分開做兩半。

喺牛頭角附近，九龍灣東北角嘅填海區亦都係叫做九龍灣，以前叫做牛頭角工業區。喺九龍灣地鐵站起咗之後，呢一區就俾人叫做九龍灣嘞。近地鐵站嗰一邊係住宅區，而近海嗰一邊就係工業區。呢一區基本上係牛頭角嘅延伸，所以有啲設施，好似牛頭角警署咁，係喺九龍灣嘅。

行政
--

喺行政上，九龍灣填海區（除咗啟德機場範圍之外）同埋跑道以東嘅水體係屬於觀塘區嘅。機場嘅範圍同埋跑道以西嘅九龍灣係屬於九龍城區嘅。

地理
--

喺20世紀，九龍灣曾經進行過幾次大型嘅填海，就係連而家遠離海邊嘅新蒲崗都係填海填返嚟嘅。

而家九龍灣嘅東面有一條防波堤保護住，形成咗一個避風塘。避風塘裏面有一舊礁石。其他有啲好似海心島咁嘅礁石，喺歴代填海工程嗰陣已經填咗入去內陸地帶嘞。

特徵
--

舊啟德機場係喺個灣嗰度填出嚟嘅，佢嘅跑道三面俾水包圍住。

九龍灣國際展貿中心同埋第一個港鐵車廠都喺九龍灣。

將來
--

政府曾經計劃將個灣嘅一部分，甚至成個灣，填咗嚟同啟德機場一齊供應土地嚟起住宅，運動場同埋一個郵輪碼頭。土地需求嘅淢少，同埋環保問題，使到計劃要重新檢討。

交通
--

五號幹線同七號幹線喺九龍灣嘅交匯處
九龍灣填海區有港鐵觀塘綫嘅九龍灣站服務，亦有好多巴士線。五號幹線同七號幹線喺九龍灣交匯。啟德隧道嘅東面出口都係喺九龍灣。

教育
--

九龍灣出名嘅學校有港大進修學院、公開大學市區中心、仁濟醫院羅楚思書院同埋天主教柏德學校等等。

睇埋
--

* 香港地理

坐標: 22°19′N 114°12′E
**候任行政長官辦公室**（英文：**Office of the Chief Executive-elect**，簡稱**候任特首辦**），係為香港特別行政區候任行政長官而設嘅一個臨時辦公室，以準備政府換屆嗰陣交接順利為主要目的。依家嘅候任行政長官辦公室位於香港中環下亞厘畢道中區政府合署西座12樓，響2012年3月26日至6月30日期間運作。

歷史
--

董建華喺1996年12月11日當選第一屆香港行政長官，佢喺當選之後，響香港政府協助下借調73個香港公務員同另外14人設立香港候任行政長官辦公室，孫明揚同羅范椒芬分別出任辦公室政策統籌局局長同辦公室主任；辦公室喺1997年6月30號隨住香港特別行政區政府成立而完成任務。

董建華響2002年當選連任第二屆香港行政長官，而曾蔭權響2005年自動當選第二屆香港行政長官補選選舉，填補已經請辭行政長官職務嘅董建華，因此無設立候任行政長官辦公室嘅實際需要。

由於曾蔭權響2012年6月會完成佢嘅任期，之前需要選出新一任行政長官；基於確保政府換屆可以交接順利，當局喺2012年1月向立法會提出響選出新嘅行政長官之後設立候任行政長官辦公室嘅建議；最後候任行政長官辦公室響2012年3月成立，由劉焱出任辦公室秘書長。隨住梁振英響2012年3月25號當選為第四屆香港行政長官，候任行政長官辦公室喺當選翌日運作至同一年6月30號。

編制
--

依家嘅候任行政長官辦公室編制除咗候任行政長官之外，重設有秘書長、私人秘書、副私人秘書同新聞秘書以及21個非首長級人員。

參考
--

1. ↑  〈董建華正式提出辭去香港特區行政長官職務〉 (繁體中文). 中國證券報. 2005-03-28.
2. 1 2  〈候任特首辦 局長級掌管〉 (繁體中文). 新浪香港. 2012-01-11.`{{cite web}}`: CS1 maint: url-status (link)
3. 1 2 3 4  行政長官辦公室、行政署、政制及內地事務局 (2012–01). 《設立候任行政長官辦公室的計劃》 (PDF) (繁體中文). 香港: 香港立法會.`{{cite book}}`: CS1 maint: date format (link)
4. ↑  〈羅范椒芬 我的334 fun式〉 (繁體中文). 信報. 2011-11-26.
5. ↑  〈港府局長級人士執掌高規格"候任特首辦"〉. 《星島日報》 (繁體中文). 2012-01-11.
6. ↑  〈董建華想教日月換新天〉 (繁體中文). 蘋果日報. 2002-03-01.
7. ↑  〈曾蔭權自動當選　認期票未必兌現〉 (繁體中文). 蘋果日報. 2005-06-17.
8. ↑  〈假選舉落幕　曾蔭權連任　全民爭取 2012普選〉 (繁體中文). 蘋果日報. 2007-03-26.
9. ↑  〈候任特首辦成立準備交接〉 (繁體中文). 大公報. 2012-03-21. p. A15.
10. ↑  〈候任行政長官辦公室為政府順暢交接做好準備（附圖）〉. 《香港政府新聞處》 (繁體中文). 2012-03-20. 喺2012-03-25搵到.
11. ↑  商業電台 (2012-03-26). 〈候任特首辦公室今日全面運作梁振英將晤曾蔭權〉 (繁體中文). 原著喺2014-11-29歸檔. 喺2012-03-26搵到.
戰機倖存偏誤嘅想像圖；紅點表示「基地入面啲戰機身上有畀人打中過嘅部份」－出乎意料嘅係，基地入面啲戰機冇任何一架係駕駛艙畀人打中過嘅。
**倖存偏誤**hang6 cyun4 pin1 mm6（英文：**survivorship bias**），係認知偏誤一類，大難或篩選之中，偏向聽到倖存人事之說法，遇害嘅，不見光，無人理。如此偏見，係邏輯錯誤，往往得出錯嘅結論。由於聽倖存嘅經驗，令到聽者過份樂觀，失敗經驗完全忽畧。有時誤導大眾，倖存者都有同一特徵，有時可能係真，但亦有可能純粹巧合。

財經之上，往往只統計現存。如分析一眾公司表現，成功嘅公司長在，而失敗無咗嘅公司，分析就剔在外，到最尾，就偏向成功嘅公司。如投資基金表現，成功基金長在，而失敗基金會收起，或者合拼，結果睇嚟多數基金表現都好好。

歷史
--

喺二戰嗰時，有美軍嘅分析師試過研究戰機嘅裝甲，佢哋分析返空軍基地嘅戰機喺乜嘢部位畀敵人子彈打過（搜集數據），諗住畀敵人子彈打得多嘅部位就要加厚裝甲；結果發現，返到基地嘅戰機當中冇一架係駕駛艙畀敵人子彈打過嘅（好似附圖所示）；噉唔係表示駕駛艙唔使加厚裝甲，而係因為**駕駛艙畀敵人打中嘅戰機根本唔會返到基地**－駕駛艙畀敵人打中嘅戰機過唔到「生還」呢個甄選程序，令最後得到嘅數據望落好似反映「冇戰機嘅駕駛艙畀敵人打中過」噉。

睇埋
--

* 統計學
* 抽樣
* 樣本（代表性）
* 生還分析

攷
-

1. ↑  Mangel, Marc; Samaniego, Francisco (June 1984). "Abraham Wald's work on aircraft survivability". *Journal of the American Statistical Association*. 79 (386): 259-267.

|  |  |
| --- | --- |
| Stub icon | 呢篇統計學文係楔位文。歡迎幫維基百科擴寫佢。睇 • 論 • 改 • 歷 |
**伍婉婷**，MH（**Yolanda Ng**，1975年—），係香港灣仔區議會銅鑼灣選區議員（2008年至2019年），報稱無黨派，立場係親中派，祖籍廣東汕尾。

經歷
--

2007年第3屆香港區議會選舉，當時仍然係新世紀論壇成員嘅伍婉婷以獨立人士身份，挑戰退出咗民主黨嘅謝永齡，以834票當選。伍婉婷當選後積極參與香港島各界聯合會活動。2011年第4屆香港區議會選舉，伍婉婷以超過四分三票贏咗民主黨方奕霖同埋人民力量鄺國柱。

佢2014年左右喺饒宗頤文化館做過嘢，亦都為保普選反佔中大聯盟收集過簽名。　

2015年第5屆香港區議會選舉，因為冇人同佢爭而自動當選。

2017年2月14號，伍婉婷喺灣仔區議會會議傾到銅鑼灣崇光百貨外巴士站的士違例等客嘅問題嗰陣，話巴士營運商都有責任叫司機埋正個站先上落客。咁啱2月19號，喺中環有巴士因為埋唔正個站，畀差人執正嚟做抄牌，激起一大班巴士司機不滿，發起按章埋站行動，矛頭直指伍婉婷。伍婉婷事後話抱歉，又話佢都支持對違法泊車加強執法。

2019年第6屆香港區議會選舉，伍婉婷繼續喺銅鑼灣選區爭取冧莊，但輸畀泛民主派嘅邱汶珊，連任失敗。

參考
--

1. 1 2  〈【壹錘一分鐘辨真假獨立‬】灣仔獨立傑青曾為紅底理事〉 (繁體中文). 蘋果日報. 2015-10-20. 原先內容歸檔喺2019-04-22. 喺2020-06-02搵到.



|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
|  |
| --- |
| **數學嘅數** |
| **基本** |
| {\displaystyle \mathbb {N} \subset \mathbb {Z} \subset \mathbb {Q} \subset \mathbb {R} \subset \mathbb {C} }

|  |  |
| --- | --- |
| 自然數 {\displaystyle \mathbb {N} } 
整數 {\displaystyle \mathbb {Z} } 
二進分數 
有限小數 
循環小數 
有理數 {\displaystyle \mathbb {Q} } 
高斯整數 {\displaystyle \mathbb {Z} [i]} 
代數數 {\displaystyle \mathbb {A} }
實數 {\displaystyle \mathbb {R} } 
複數 {\displaystyle \mathbb {C} }  | 負數 
分數 
單位分數 
無限小數 
規矩數 
無理數 
超越數 
二次無理數 
虛數 
艾森斯坦整數 {\displaystyle \mathbb {Z} [\omega ]}
  |

 |
| **延伸** |
| 

|  |  |
| --- | --- |
| 雙複數 
四元數 {\displaystyle \mathbb {H} } 
共四元數 
八元數 {\displaystyle \mathbb {O} }
超數 
上超實數 
超現實數  | 超複數 
十六元數 {\displaystyle \mathbb {S} } 
複四元數 
Tessarine 
大實數 
超實數 {\displaystyle {}^{\star }\mathbb {R} }
  |

 |
| **其他** |
| 

|  |  |
| --- | --- |
| 對偶數 
雙曲複數 
序數 
質數 
同餘 
可計算數 
艾禮富數  | 公稱值 
超限數 
基數 
P進數 
規矩數 
整數序列 
數學常數 
  |

圓周率 π = 3.141592653…
自然對數嘅底 *e* = 2.718281828…
虛數單位 *i* = {\displaystyle +{\sqrt {-1}}}
無窮大量 ∞ |

**自然數**係數數（讀「 sou2 sou3（粵拼：{{{2}}}）
」）嘅數，自然得出。一二三四咁一路數落去。根據 ISO 80000 - 2 標準中採用嘅定義，自然數指「非負整數」。至於一之前嘅零，係咪自然數就，就未有定案，因爲自古無話由零數起，唔係咁自然，有人唔計，有人計。自然數用來講幾多個，幾多件，例如八個橙，六個人。亦可以數次序，好似年紀排第二咁。

喺集合論裏面，自然數係用集合嚟定義嘅，其中關鍵運算叫做「後繼」，一個集合A嘅後繼定義為：{\displaystyle A'=A\cup \{A\}}
有咗集合之後，就可以定義自然數：首先定義0為空集，跟住定義1為「0嘅後繼」，即集合0'={0}。跟住定義2為「1嘅後繼」，即集合1'=0' '={0,1}={0,{0}}。定義3為「2嘅後繼」，即集合2'=0' ' '={0,1,2}={0,{0},{0,{0}}}，如此類推。

用集合論證明：0唔等如1，2，3...；1唔等如2，3...

用同樣嘅方法可以定義加法，然後證明2+2=3+1。

跟住，用自然數，同埋等價類嘅概念，可定義整數；

用整數，同埋等價類嘅概念，可定義有理數；

用有理數，同埋極限嘅概念，可定義實數；

用實數，同埋域延拓嘅概念，可定義複數。

符號
--

粗體 N 符號，用嚟表示所有自然數組成嘅集合。
數學家用 **N** 或者 ℕ 去表示所有自然數組成嘅集，有啲舊啲嘅書亦都會用 *J* 呢個符號。

爲咗清楚表明講緊嘅自然數包唔包括 0 ，啲人會用上標或者下標嘅 0、+、\* 等嘅符號：

ℕ0 = ℕ0 = ℕ ∪ {0} = {0, 1, 2, ...}
ℕ\* = ℕ+ = ℕ1 = ℕ>0 = {1, 2, 3, ...}
另外，由於自然數好自然咁座落係整數集入面，所以可以用正整數同埋非負整數嚟表達佢哋：

{\displaystyle \{1,2,3,\dots \}=\mathbb {Z} ^{+}}
{\displaystyle \{0,1,2,\dots \}=\mathbb {Z} ^{\geq 0}}
**剪接**係電視節目、電影等影片嘅後期製作階段，將已經拍攝好嘅視像、聲音等進行編輯、加入效果等。早期係將菲林剪開，再用特殊嘅膠紙駁埋，操作唔容易而且唔夠準確，剪錯咗就冇得返轉頭。今日係先將影片轉做電腦格式，再用電腦軟件進行剪接。

簡介
--

影片拍攝完成之後，已經錄製好嘅畫面同聲音除咗有所需要嘅片段之外，亦有好多NG嘅畫面同聲音，導演亦可能要求演員喺同一個場景拍攝幾個唔同位置嘅鏡頭，而且錄製片段嘅次序未必同原本規劃嘅順序一樣。因此，剪接嘅重要任務就係要剪輯出真正需要嘅畫面同聲音，並將佢哋按照劇本加以排序。

效果
--

影片嘅內容未必可以全部都能夠喺現場拍攝完成，部分節目可能會加入一啲效果嚟強調劇情，例如用慢動作。有時需要加入特效嚟協助劇情嘅表達。另外，剪接之中一段段排序好嘅影片，亦必須喺呢個階段加以銜接。銜接嘅時候除咗單純嘅將片段嘅頭尾相接之外，亦需要依據節目嘅需求加入轉場效果。喺影片剪輯完成之後，最後要為節目加入片頭、片尾同字幕。

聲音編輯
----

影片通常唔用攝影機錄嗰條聲，而用收音師另外錄嗰條聲，或者另外配音，亦可能需要添加旁白，剪接嘅時候亦需要剪輯聲軌。除咗現場收音之外，若果現場收音效果唔係幾好，亦可以重新配音喺剪接嗰陣修補返聲音嘅問題。除此之外，影片亦經常會加入背景音樂或音效嚟輔助劇情氣氛嘅傳達。

參考
--

1. ↑  影視節目製作流程與分工[*失咗效嘅鏈*]
**海上居**響澳門半島花地瑪堂區黑沙環中街同馬場北大馬路，係屬於保利達集團發展嘅私人房屋。

背景
--

2013年6月26號，黑沙環新填海區一幅面積近一點八萬平方米嘅T地段（之後叫**海上居**），獲准修改建築計劃，興建有一座樓裙、六幢四十九層高同兩層地庫嘅商住樓宇。呢次修改土地批給合同，發展商只係要畀七千八萬溢價金。

2016年2月，**海上居**已完成地基工程。

2016年3月2號，有**海一居**樓花小業主到**海上居**地盤出入口阻塞車輛出入，有三女一男一度被警方帶走。

2016年6月9號，一個五十三歲本地工人響**海上居**地盤天井十四樓做平台加固工程嗰時墮地死亡，當時響佢身上冇發現安全帶。勞工局曾經對地盤發出停工通知，重停止工人升降機上落平台嘅安裝工作。

2016年10月下旬，**海上居**封頂。

2016年11月11號，一個四十五歲大陸勞工響**海上居**地盤一樓搬四塊鋼化玻璃嗰時被壓親，右前腳開放性骨折。

2016年11月17號，一個三十七歲大陸勞工響**海上居**地盤，響安全架做安裝工作嗰時，安全架突然鬆脫之下由一米高跌落，腳部被壓傷送院。

2017年2月8號，運輸工務司羅立文話政府唔想有更多問題，會響盡量配合之下，審批**海上居**嘅入伙紙。佢回應話：「新年應該乜都好，我都希望到時可以起好間屋，就唔好有多啲問題…海上居準時完工，大家都安樂，大家都冇問題。」同一日財政局回覆澳門電台查詢話，截至同年1月11號，已申報海上居單位嘅財產移轉印花稅個案有六百二十宗，已全數繳納金額超過一點二億。

2017年3月13號，保利達集團主席柯為湘有信心**海上居**響同年7月土地臨時批租期屆滿前完成。佢形容「全力以赴，日以繼夜」趕工，預計可以響5月完工，6月攞到入伙紙。

2017年5月15號，警方突擊搜查**海上居**地盤，發現十四個中國黑工，年齡由廿幾到五十幾歲，分別負責清潔雜工、油漆、安裝水管同電工，報稱日薪由三百到六百蚊，已經響地盤工作一到十日。警方同時帶走一個涉嫌請黑工嘅人士，同埋五個工程負責人同分判商。

2017年6月27號，工務局局長李燦烽話，**海上居**應該唔會步海一居後塵。

2017年7月3號，工務局正式向**海上居**發出入伙紙。

攷
-

1. 1 2 3 4 5 6 7 8 9 10 11 12  （繁體中文）【愛瞞報道】「海上居」日以繼夜火速趕工終於獲發「入伙紙」 先後有3工人死傷 亦揭發10多名黑工，愛瞞日報，響2017年7月3號搵到。
**創世電視**（英文：Creation TV）係香港第一個24小時基督新教電視台，2003年由影音使團創立，現任總監係前亞洲電視執行董事同高級副總裁葉家寶。最初只喺有線電視 15台播放，之後擴展到now寬頻電視 545台同香港寬頻bbTV 719台播。香港寬頻bbTV喺2017年1月1號停止服務，而家創世電視除咗喺收費電視睇之外，亦可以喺創世電視網頁、創世電視流動應用程式直播串流免費睇。2017年12月31號開始會喺myTV SUPER 602台播同會增設創世電視點播區。創世電視會有兩條頻道播出，myTV SUPER會以高清頻道播放，有線電視同now寬頻電視會以標清頻道播放，而且兩條頻道節目播出時間係唔同嘅。

由於財政問題需要資源整合，nowtv 545台喺2020年4月2號開始停播，有線電視 15台亦於2020年5月1號開始停播。而myTV SUPER 602台就會繼續播放。

節目類型
----

創世電視大部份節目都適合普羅大眾欣賞，除咗具備娛樂性同教育性之外，傳達基督信仰方式由淺入深，以預工、佈道到傳道裝備為本，節目類型包括紀錄片、數碼電影、電視劇、音樂、資訊報導、見證、講道等。

使命
--

創世電視台係香港第一個24小時基督教電視台，讓「與神同樂」嘅快樂人生信息藉住電視進入家庭之中。電視節目播出之後，都會製作成影音產品，亦會加以剪輯，成為適合教會、學校同機構嘅佈道同生命教育工具，讓福音透過唔同渠道，遍及神州大地同所有華人聚居嘅地方。

出面網頁
----

* 香港創世電視網頁
* 美國創世電視網頁
* YouTube上面嘅創世電視嘅頻道
* 創世電視嘅Facebook頁 改維基數據
* 創世電視Android流動應用程式
* 創世電視iOS流動應用程式

參考
--

1. ↑  葉家寶任創世電視總監
2. ↑  馬丁路德改教500周年 創世電視登陸myTV SUPER 祝福全港700萬人

| * 睇
* 傾
* 改
香港 香港電視廣播 |
| --- |
| 監管機構 | 
* 廣播事務管理局（1987年—2012年）
* 通訊事務管理局（2012年開始）

 |
| 免費電視 | 

|  |  |
| --- | --- |
| 公共廣播 | 
* 港台電視1

 |
| 私營機構 | 
* 無綫電視1
* 香港電視娛樂1
* 奇妙電視1、2

 |

 |
| 收費電視 | 
* 有線電視
* now TV

 |
| 衛星電視 | 
* 星空衛視
* 鳳凰衛視
* 陽光衛視
* 香港衛視
* 亞太第一衛視
* 香港國際衛視

 |
| 已經結束持牌電視服務 | 
* 佳藝電視
* 華娛衛視
* 亞洲電視
* 無綫網絡電視
* UTV
* 亞洲聯合衛視
* 香港電視網絡
* 潮商衛視
* 東亞衛視
* 亞太衛視（APS）
* 健康衛視
* 中國汽車衛視
* 點心衛視
* 傳訊電視
* 中華衛視

 |
| 註：1 提供大氣數碼電視廣播；2 提供固定網絡數碼電視廣播。 |
紙紮祭品 - 別墅
紙紮點心
**紙紮祭品**，係用嚟燒畀已經仙遊咗嘅人去陰間用嘅紙祭品。陰間用嘅陰司紙金銀衣紙以及壽衣……等，統稱做冥鏹。

紙紮祭品通常係要用到藤枝，將佢紮成物品嘅外殼形狀，然後用唔同需要而剪裁出嚟嘅油紙，填舖喺藤枝與藤枝之間，等佢喺外觀上望落去同實際物品相似。因為藤枝可以任意扭曲，可以隨意造型，所以紙紮祭品嘅種類可謂包羅萬有，好似有可以畀先人用嘅紙紮大屋、傭人……等等；隨住時代嘅進步同埋娛樂嘅「需要」，甚至係有晒144隻紙造嘅麻雀牌、天九、唔同型號嘅手提電話、遊戲機、手提電腦……等，重可以訂造汽車、遊船、飛機、電視、音響器材呢啲大型少少嘅紙紮祭品畀先人用。香港已故著名歌影藝人梅艷芳出殯嘅時候，佢班徒弟更特登訂造咗一個紙紮嘅大舞台，足足有成張乒乓波檯咁大，等佢哋嘅師父可以喺另一世界都可以開吓演唱會，過吓表演癮。又例如馬壇名宿董驃過身，親友特登訂造一個馬場畀佢繼續策馬揚鞭。

紙紮祭品亦都係要通過燃燒先至可以傳到先人手上。（參考冥鏹）

因為唔同祭品嘅製造過程都唔同，有好多紙紮祭品重要用到好高手工去整，所以價錢亦都有所唔同；當然越係大型同複雜嘅紙紮祭品，佢嘅價錢一定會更加高。

小型嘅紙紮品可以喺一般嘅香燭用品店（俗稱**紙紮舖**）買到，至於一啲大型而且複雜嘅紮作祭品，就要搵識得呢門手工藝嘅師傅或者舖頭訂造。

|  |  |
| --- | --- |
| Stub icon | 呢篇**紙紮祭品**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
呢篇文講嘅係日本憲仁親王妃久子。想搵其他都叫久子嘅人，睇吓「**久子 (搞清楚)**」。
久子響加拿大訪問
響2013年高圓宮杯U-18足球聯賽入面，久子親自頒獎。最左手面個嗰就係久子。
**憲仁親王妃 久子**（日文：のりひとしんのうひ ひさこ *Norihito Shinnō Hisako* 、1953年7月10號—）係高圓宮憲仁親王老婆，原名**鳥取久子**（日文：とっとりひさこ*Tottori Hisako*），尊稱係「憲仁親王妃久子殿下」，高圓宮現任當主。

佢同今上皇后雅子關係幾好。

經歷
--

佢出身於名門望族，老豆係日本出名生意人鳥取滋治郎，太爺係日本華族子爵兼軍人曾我祐邦，而鳥取家族重係響香川縣三豐郡嘅有錢世家。響聖心女子學院初等科同埋中等科畢業之後，因為當時重係響三井物產打工嘅老豆畀人調職去英國，所以佢跟住老豆一齊去，佢重響劍橋大學格頓學院讀考古學、人類學同埋中國學，響1975年畢業，之後返嚟日本嘅翻譯社到打工。之後佢為咗讀法律而再次出國（亞伯達大學同埋愛德華王子島大學），攞到法學博士名譽學位，響1982年返翻日本。聽講話佢講出嚟嘅英文係完全冇日本人口音。

響第三十一次國際亞洲・北非人文科學會議入面，佢做咗嗰個會議嘅總裁三笠宮崇仁親王嘅翻譯助理。而佢響卡片上面就用咗假名「鳥取恆久子」，聽講話係因為佢覺得自己個名「鳥取久子」讀起上嚟唔係幾好聽。

響1984年，佢加拿大大使館搞嘅歡迎會上面見到細自己一歲嘅憲仁。同年五月，崇仁問佢「你對我個仔憲仁有冇好感？」。響同月二十號，憲仁用英文「Will you marry me?」向佢求婚，而佢就用返英文答「Yes」。同年九月，行皇室納采儀式（日文：納采の儀），重響同年十二月結婚。兩個人生咗三個女，分別係承子女王、千家典子同埋守谷絢子。

響2002年，老公憲仁突然死咗。之後，佢接任高圓宮當主一職，後嚟佢重接任咗部分憲仁生前做過嘅公務。

攷
-

1. ↑  〈纪子妃多遭人厌弃？和久子妃长期不合，还被皇室老好人华子妃驱赶\_网易订阅〉. *dy.163.com*. 喺2020-06-25搵到.
2. ↑  〈她是日本王室最美的王妃，比美智子更新潮，比雅子更有氣質〉 (臺灣中文). 原著喺2020-06-25歸檔. 喺2020-06-25搵到.
3. ↑  《宮さまとの思い出》. 久子.
4. 1 2 3  sina\_mobile (2018-07-01). 〈这个王妃嫁入日本皇室都能活得肆意潇洒 但…〉. *news.sina.cn*. 喺2020-06-25搵到.
5. ↑  〈名誉総裁｜日本水難救済会〉. *www.mrj.or.jp*. 喺2020-06-25搵到.
6. ↑  〈会員の方へのご案内｜会員向け情報｜日本ライフル射撃協会〉. *www.riflesports.jp*. 原著喺2020-09-28歸檔. 喺2020-06-25搵到.
清朝乾隆時期嘅「浮邱丹井」木刻畫。
**浮邱石**講嘅係舊陣時廣州城入面，珠江嘅西邊度浮出水面嘅一嚿紅色嘅礫岩石頭仔，重按佢嘅樣嚟改名嗌「浮邱石」，呢嚿石頭同海珠石、海印石一齊嗌「羊城三石」。而浮邱石就係喺依家中山七路同光復北路嘅十字路口嘅西南邊。呢嚿石喺清朝嗰陣，重入選咗羊城八景，嗌「**浮邱丹井**」。

傳說
--

如估講下浮邱石係點嚟嘅，可能係關福建省泉州市洛江區入面嘅洛陽橋事。

喺好耐以前，福建嘅洛陽江度係冇橋嘅，嗰陣條江好闊，如估想過河嘅，要撐船先至得。有一日，有個大肚婆喺過河嗰陣啱好撞正橫風橫雨，結果將成部船襟沉嗮，個大肚婆就跌咗入條河入面，好彩有人救返。結果佢就重記得呢件事。後嚟個大肚婆生咗個臊蝦，改咗名嗌「蔡中興」。

到咗蔡中興識嘢嗰陣，佢阿媽話咗一件事畀佢：「仔啊，你知你喺阿媽個肚嗰陣啱好撞正沉船，差啲就冇命喇。你要努力讀書，之後起棟洛陽橋嚟畀人行啊！」之後蔡中興就冇執輸，喺高中嗰陣攞埋狀元重返埋嚟。他返咗嚟之後第一件嘢就係將皇帝畀嘅錢冚唪唥攞嗮出嚟起條橋，但係起條橋要使好多錢，佢重要東借西借先至得。而嗰陣時嘅泉州重係好落後，冚唪唥都係特困家庭，所以冇捐到好多錢出嚟；重有嘅係有錢佬都唔願去捐錢。蔡中興見到噉嘅嘢之後向阿媽話：「我哋重不如賣咗間祖屋去？即使起間茅屋嚟住都一定要將條橋起好先至得。」

結果佢呢個舉動，搞到觀音菩薩都話好陰功，後嚟觀音菩薩變咗個18歲嘅靚女嚟幫佢，就畀個係都要錢嘅人撐住部船喺個江度大嗌：「我家姐就嚟要厝老公喇！如估邊個肯畀錢佢嘅，誰過嚟嫁都得！」後嚟尐人就諗：咦！咁大個人响度，邊個會掟唔中嘅？點知，個觀音菩薩係化銀嘅，所以嗰啲銀冚唪唥都跌嗮喺個菩薩坐嘅嗰部船度。嗰啲有錢佬見到佢都掟唔中，重嗌埋人返屋企再拿挓銀嚟繼續掟。

菩薩就將部船度嘅銀，冚唪唥都畀嗮蔡中興嚟起橋嘅。點知起橋嗰陣撞正條難題，就係有個橋墩打唔到樁。點知嗰晚佢發咗個夢，就話菩薩同佢講咗句：「四人一個目，三人一支竹，中間嗰個係浮邱叔。」如估佢去廣州度搵浮邱叔咪就得囉。點知第日，蔡中興派咗個親信去咗廣州嗰邊睇下搵唔搵到浮邱叔，點知搵渾嗮邊度都搵唔到佢，佢突然喺個街度見到4個人，其中最前面嗰個係單眼嘅，後面三個都係盲公；而呢三個盲公入面，最前面嗰個又係攞住支竹，另外兩個盲公手拖住個手，搭住最前面嘅單眼佬條頸一直行落去。點知親信睇下話呢個係菩薩嗰句佛偈入面講嘅「浮邱叔」。佢就對住中間嗰個話喇：「浮邱叔，你要幫下我啊！」浮邱叔就話喇：「幫咩啊？」個親信就將响洛陽江度起橋嘅事話咗畀浮邱叔知，點知浮邱叔話好易啫，佢就喺個身度搓咗粒軟㱽㱽又黑𥄫𥄫嘅嘢，原嚟係老泥丸！點知浮邱叔就將嚿嘢丼咗落個細嘅瓷樽入面，話畀親信知，喺未返到洛陽江之前，千祈冇打開佢，重塞咗挓木碎畀佢。

個親信就把求先整嘅木碎攞出嚟睇，就問浮邱叔，話塞畀佢嘅嘢有咩用，佢重一邊行，一邊淋喺個地下度，點知個啲木碎變成嚿金就俾人睇到嗮：「快啲睇下，有個傻佬喺度周街派錢啊！」點知尐人猛咁去執佢，所以嗰度咪改咗嗌「執金巷」，由於個名唔好聽，之後就改咗嗌「積金巷」。

由於個親信話咁筍嘢嘅，點知佢重未返到泉州嗰頭就將個瓷器開咗佢，就喺嗰嚿嘢度飆咗嚿大石頭出嚟，搞到佢坐嘅嗰部船就嚟沉嗮咁滯。而坐緊嗰部船嘅乘客就鬧佢話快唔快啲丼咗佢啊，點知嚿石跌咗落個水度沉咗落河底，就留咗喺廣州度喇。就係噉，個親信就乜都冇攞返嚟，唔知點算好。後嚟洛陽橋起好咗之後，就係因為橋墩出事，搞到每年都要整次先至得。所以後人就將呢個古仔入面講嘅嗰嚿石改咗個名嗌「浮邱石」喇。

而家嚿石頭重喺唔喺度？
-----------

依家唔喺度喇，因為1920年嗰陣，廣州市政府就整條馬路出嚟，佢就將嚿浮丘石凿平咗，變咗係路基。依家係中山七路嘅其中一部分。但係，依家嘅浮丘石喺流花湖公園入面嘅兒童樂園東南邊附近冇幾遠嗰度就見到佢喇。

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |

| * 睇
* 傾
* 改
羊城三石 |
| --- |
| 浮邱石 | 海珠石 | 海印石 |
**實地實驗**（英文：**field experiment**）係實驗一種，即係喺現實環境入面做操作以及睇吓個操作會造成乜嘢結果，喺經濟學同社會學等嘅社會科學裏面零舍常用。

概論
--

睇埋：實驗
科學好講求研究嘅結果要可以**普遍化**（generalizable）－做科研嘅人會希望自己嘅理論能夠解釋到嗮研究緊嘅嗰類現象；舉個簡單例子，想像有位經濟學家想研究廣告（IV）會點左右人喺使錢嗰陣嘅決策（DV），佢正路會希望建立個理論模型解釋力勁到可以解釋到嗮

1. 人喺實驗室入面展現嘅使錢決策；同埋
2. 人喺實驗室以外展現嘅使錢決策；

佢跟住就要做實驗驗證啲假說，如果發覺佢個理論能夠持續噉做出準確預測，佢就有理據話佢個理論係掂嘅（科學方法）；問題係，如果佢啲實驗冚唪唥都淨係喺實驗室入面做嘅，佢啲同行就會有噉嘅疑問：

|  |  |  |
| --- | --- | --- |
| 「 | 佢啲實驗冚唪唥都係喺實驗室做嘅，個理論係咪真係解釋到人喺實驗室以外展現嘅使錢決策？ | 」 |

於是科學界就有咗實地實驗嘅諗頭－位經濟學家可以試吓（例如）搵兩間各條件相約嘅百貨公司（一個實驗室以外嘅環境），喺百貨公司 A 度落廣告，同時減少百貨公司 B 嘅廣告量，睇吓噉做（IV）會點樣改變啲人客嘅使錢方式（DV）。

爭議
--

睇埋：科學對照
喺廿一世紀初嘅科學上，實地實驗有唔少爭議性：一方面，有好多社科（對人類行為嘅研究）嘅研究者都覺得，實地實驗可以達致實驗室做唔到嘅「自然度」－佢哋覺得實驗室嘅環境太唔自然，會搞到受試者展現出喺正常情況下唔會展現嘅行為；另一方面，又有好多研究者嫌實地實驗唔夠受控－好似係上述嘅百貨公司實驗噉，要搵兩間喺各因素上完全一樣嘅百貨公司係冇可能咁滯，但如果嗰兩間百貨公司喺某啲因素（例如大細或者地區）上唔完全一樣，第啲研究者就有理由質疑場實驗嘅結果係咪受咗呢啲唔一樣嘅因素干擾（兩者之間喺 DV 上有差異唔係因為 IV 操作，而係因為呢啲原先就唔一樣嘅條件嘅影響）。一般嚟講，社科研究者會考慮到雙方嘅道理，並且追求：

|  |  |  |
| --- | --- | --- |
| 「 | 如果實驗室實驗同實地實驗都支撐句假說，句假說就算係最有說服力。 | 」 |

－如果嗰位經濟學家發現：

* 喺實驗室入面，睇廣告會令人多咗衝動買嘢；而且
* 喺實地實驗入面，睇廣告都係會令人多咗衝動買嘢；

噉就最支撐到「睇廣告會令人多咗衝動買嘢」嘅假說。

一位受試者喺街頭俾人叫佢填問卷；有好多社科研究者都覺得，喺實驗室外嘅地方做研究會比較能夠觀察到受試者嘅自然行為。

睇埋
--

* 實驗
* 實驗設計

攷
-

1. ↑  Meyer, B. D. (1995). "Natural and quasi-experiments in economics". *Journal of Business & Economic Statistics*. 13 (2): 151-161.
2. ↑  Gneezy, Uri; List, John A (2006). "Putting behavioral economics to work: Testing for gift exchange in labor markets using field experiments" (PDF). *Econometrica*. 74(5): 1365-1384.
3. ↑  Mujcic, R. & Leibbrandt, A. (2018). Indirect reciprocity and prosocial behaviour: evidence from a natural field experiment. *The Economic Journal*, 128(611), 1683-1699.

| * 睇
* 傾
* 改
研究 |
| --- |
| 「用創意同有系統嘅方法嚟增進知識」嘅過程 |
| 學術領域 | 
* 科學
* 純科學（形式科學 · 自然科學 · 社會科學）
* 應用科學（研究開發）
* 人文學
* 商學
* 專業
* 跨學科

 |  |
| 研究過程 | 
* 研究設計（英文：Research design）（計劃書 · 定性同定量 · 問題 · 假說）
* 學術寫作（文獻綜述 · 參考文獻 · 互文性） · 論證

 |
| 研究方法 | 

|  |  |
| --- | --- |
| 方法研究 | 
* 科學方法
* 敘事分析
* 紮根理論
* 批判理論
* 史學方法
* 解釋學
* 藝術方法學（英文：Art methodology）
* 實用主義

 |
| 實驗 | 
* 對照
* 設計（實驗組同對照組 · 隨機化 · 析因）
* 實地同自然實驗
* 盲實驗
* 準實驗
* 實驗室

 |
| 二次研究 | 
* 文獻綜述（系統綜述）
* 元分析
* 文獻計量學

 |
| 
* 科學模型（模擬）
* 檔案
* 統計學
* 觀察
* 社會調查
* 考察
* 面談
* 內容分析
* 對話分析
* 主題分析
* 個案

 |

 |
| 機構制度 | 
* 大學同研究院
* 碩士同博士
* 學者
* 研究助理
* 論文（博士論文）
* 出版（期刊 · 同儕互評）
* 研討會

 |
| 哲學相關 | 
* 知識論（先驗同後驗）
* 邏輯同哲學邏輯
* 形而上學、理性主義同經驗主義
* 科學哲學
* 知識份子

 |
| 拉雜相關 | 
* 事後分析
* 量化
* 圖書館學（詞彙表）
* 科學運算
* 百科
* 保密
* 象牙塔
* 諗嘢、創意同創新
* 教書哲學

 |
| 研究類 |